Si has patit un accident de trànsit amb lesions i danys materials - ClaimCenter\nSi has patit un accident de trànsit amb lesions i danys materials\n14 juny, 2017 /0 Comentaris/a Lesions, Lesions, Reclamació, Reclamació, Vehicles, Vehicles /Per ClaimCenter\nHas tingut un accident de trànsit i has resultat ferit o amb danys materials? Tens els teus drets i et diem com exercir-los.\nSi has patit lesions per un accident de trànsit, siguin greus, moderades o lleus, tens els següents drets, tant si al moment del sinistre eres vianant, ocupant, conductor del vehicle innocent, ciclista o transeünt.\nSempre tens dret al fet que l’asseguradora del vehicle que ocupaves pagui obligatòriament la teva assistència sanitària, que implica que directament es farà càrrec de tots els costos hospitalaris o ambulatoris en centres sanitaris públics o privats fins a la teva total recuperació, o fins que les teves seqüeles s’hagin estabilitzat. En el cas que anessis vianant, transeünt o ciclista, serà l’asseguradora del vehicle contrari la que es farà càrrec de tots els costos.\nDret a percebre la indemnització com a víctima per les teves lesions, dies de baixa i altres moltíssims conceptes que vénen recollits en la Llei 35/2015 de reforma del sistema per a la valoració dels danys i perjudicis causats a les persones en accidents de circulació, dels quals et fem esment més a baix.\nCom haig de reclamar?\nCom a perjudicat i amb ple el dret a reclamar directament tots els conceptes a l’asseguradora del vehicle “culpable” (Art. 7 Llei 35/2015), t’indiquem la manera de procedir per tenir els mínims problemes quant a percebre la indemnització:\nPrimer precisaries a un o diversos perits d’assegurances, especialistes en diferents disciplines (vehicles, diversos, metges), perquè valorin els següents conceptes:\nValoració dels danys materials en vehicles afectats com són el teu cotxe, moto o vehicle accidentat.\nValoració de danys materials com a bicicletes i objectes personals (roba, telèfons mòbils i resta de coses afectades).\nEn cas de grans lesionats, s’hauran de valorar les reformes de l’adequació de l’habitatge del lesionat.\nLes despeses del funeral, trasllat, repatriació, enterrament de la víctima si aquesta hagués mort. D’igual manera es procediria si fos un gran lesionat.\nEls danys morals i psicofísics.\nEls danys i perjudicis de circumstàncies econòmiques, incloent-hi les que afecten la capacitat de treball, pèrdua d’ingressos de la víctima o lucre cessant.\nLa indemnització per mort.\nLa indemnització per lesions permanents o seqüeles.\nLa indemnització per lesions temporals.\nLes indemnitzacions a cònjuges, ascendents o descendents amb dependència de la víctima.\nDespeses per assistència sanitària futura; pròtesi i órtesis preveient les seves substitucions futures per desgast.\nDespeses de rehabilitació domiciliària i relacionats amb la pèrdua d’autonomia personal.\nCostos d’ajudes tècniques i de suport.\nDespeses per adequació de vehicles.\nDespeses d’ajudes de terceres persones.\nDespeses que impliquin ocupar-se de menors per la impossibilitat de les lesions, així com les pèrdues de capacitat de les tasques de la llar.\nAltres conceptes que hagin de tenir-se en compte quant a les circumstàncies pròpies de la víctima.\nAbans que hagi transcorregut un any des de la data de l’accident, ja que si no “caduca” (prescriu) el teu dret a reclamar, cal realitzar una reclamació a l’asseguradora “culpable” indicant el següent:\nComunicar del sinistre demanant la indemnització que et correspongui.\nAbans que transcorrin 3 mesos d’haver lliurat la reclamació amb el màxim d’informació, l’asseguradora “culpable” ha de realitzar una oferta motivada. Una oferta motivada significa que, juntament amb l’oferta d’indemnització, obligatòriament, ha d’acompanyar-ho amb els informes pericials i restes de proves, acreditacions o evidències objectives sobre les quals es basa per oferir-te aquesta quantitat de diners determinada..\nSi l’oferta és insuficient, la teva reclamació és rebutjada o no hi ha contestació per part de l’asseguradora “culpable”, podràs iniciar un procés de reclamació civil.\nCom a afectat podries estalviar-te els perits si, com diu l’Article 7 de la Llei 35/2015, des del moment de l’esdeveniment de l’accident i després de tenir coneixement del fet, l’asseguradora del conductor “culpable” procedís a observar una conducta diligent en la quantificació del dany i la liquidació de la indemnització.\nTingues en compte que la mateixa Llei 35/2015 prohibeix a l’asseguradora condicionar el pagament de la indemnització al fet que firmis una renúncia a futures reclamacions. Això significa que, si l’asseguradora hagués obviat alguna cosa i posteriorment a haver rebut la indemnització t’adonessis que tens dret a més diners, pots reclamar-ho sempre que no hagi transcorregut més d’un any des de la teva última reclamació, ja que hauria prescrit.\n“La Llei prohibeix a l’asseguradora condicionar el pagament de la indemnització al fet que firmis una renúncia”\nÉs cert que podries esperar els tres mesos a veure què fa l’asseguradora i acudir a l’Institut de Medicina Legal (IML) de manera gratuïta per a tu, però donat el cas que no obtinguis resposta, amb motivació o sense, o aquesta anés desestimatòria per falta de “nexe causal”, no estaries facultat per ser assistit pel IML, per la qual cosa podries quedar molt desemparat i sense massa possibilitats d’obtenir resultats favorables. En cas que no estiguessis d’acord, podries iniciar un procés de reclamació de demanda civil o penal, depenent de les circumstàncies de l’accident.\nFinalment recomanar-te, per a la teva tranquil·litat, que sempre siguis assistit per professionals experts en la matèria, ja que, encara que no totes les asseguradores són dolentes, cal estar atent amb alguna d’elles perquè a vegades poden tenir “estranys interessos“.\nhttps://www.claimcenter.com/wp-content/uploads/2017/03/Accidente-con-lesiones.png 1283 1920 ClaimCenter /wp-content/uploads/2017/01/logo-claimcenter-300x88.jpg ClaimCenter2017-06-14 11:42:062020-12-11 17:02:47Si has patit un accident de trànsit amb lesions i danys materials\nÉs útil l’assegurança de comunitat?


Veterans som tots!: Classificació actualitzada lliga B de veterans.\nDesprés de l'onzena jornada de la lliga de veterans, encapçalen la classificació el CH Valldoreix i l'HC Montbui, amb vint-i-quatre punts. Els dos equips s'estan mostrant com els equips més forts de la competició. El CP Vilanova B, tot i la seva derrota aquesta setmana amb l'UE La Garriga, a casa, ha aconseguit guanyar a la difícil pista de l'HC Esplugues amb un resultat contundent de 3-8, recuperant tots els efectius. És l'equip que intenta seguir el ritme dels dos primers.\nDarrera, el Vallès Calafell CP, enganxat al CP Vilanova, a només dos punts, encapçala un grup d'equips molt igualats a punts. El CT Barcino, amb divuit punts i el CP Vilanova A i el CP Cubelles, amb setze, segueixen amb opcions. També en té l'UE La Garriga, amb dos partits ajornats. L'HC Esplugues comença a despenjar-se, després de la dolorosa derrota davant del CP Vilanova B. Tot i així, és un dels equips que pot ser jutge del campionat, especialment a la seva pista, on costa molt guanyar!\nLa resta d'equips tenen masses partits ajornats per poder opinar sobre ells i treure'n una conclusió. El Sarrià HC, sembla que torna a jugar partits, amb una derrota al camp del CT Barcino per 8-3, que sembla va ser més ajustada del què reflexa el marcador, ja que a manca de 13 minuts, el resultat era d'empat a tres gols. Per tant, pot ser el tapat de la lliga, amb set partits ajornats.\nPublicado por Ramon Ferré en 1:10\nEl Niu Igualada 28 de gener de 2012, a les 11:55\nPoca feina que tens!!!!! ;-)\nRamon Ferré 28 de gener de 2012, a les 11:56\nM'ho poseu fàcil amb el Facebook!


Com prendre la pressió arterial a casa? – ferSalut\nHomeFamíliaCom prendre la pressió arterial a casa?\nLa pressió arterial tendeix a augmentar amb l’edat i acaba essent un problema molt freqüent. Amb un bon control de la pressió arterial podem evitar patir malalties cardiovasculars. Des de casa podem aprendre fàcilment a mesurar-nos la pressió arterial i tenir-la sota control. Amb un petit aparell i algunes recomanacions, el pacient s’involucra en la seva malaltia i ell mateix s'autocontrola.\nL’automesura de la pressió arterial (AMPA) a domicili és una tècnica senzilla que, utilitzada correctament, ens dóna una informació fiable i de gran utilitat pel control de la malaltia. Permet, en primer lloc, evitar l‘efecte de la “bata blanca”, tan freqüent a la consulta, entenent com a tal qualsevol increment de la pressió arterial (PA) que provoqui la presència de personal sanitari. També permet obtenir un elevat nombre de mesures, amb la qual cosa valorarem l‘efecte dels fàrmacs antihipertensius, les diferències de PA al llarg del dia o fins i tot si hi ha algun episodi de baixada de pressió.\nQuè es necessita?\nPer poder fer l’AMPA necessitarem un aparell electrònic automàtic amb manegot d’inflat/ desinflat a nivell del braç i que estigui homologat.\nLes xifres de control de PA a domicili són diferents que a la consulta. Es considera que són òptimes si la PA sistòlica (màxima) <135 mmHG i la PA diastòlica (mínima) <85 mmHg.\nL’AMPA involucra al pacient en el control de la seva patologia. És important que tot i observar uns bons controls, no modifiqueu el tractament. El personal sanitari revisarà els vostres autocontrols i us ajudarà a decidir què és el millor.\nÉs suficient prendre la PA un o dos dies seguits cada 2 mesos. S’ha de rebutjar la primera mesura del matí i de la tarda, i calcular la mitja.\nNo prendre la pressió just després de dinar o fer esport, ni en situacions d’estrès o amb dolor.\nEviti el cafè i l’alcohol durant la mitja hora prèvia a la presa.\nBuidar la bufeta.\nRestar assegut durant 5 minuts abans de la presa.\nAdoptar una postura còmoda i relaxada.\nL’habitació ha de tenir una temperatura confortable.\nEl manegot ha de ser l’adequat a la mida del seu braç i s’ha de col·locar entre 2 i 3 centímetres del plec del braç.\nRecolzar el braç sobre la taula sense que la roba li oprimeixi i seguir les instruccions de l’aparell.\nRealitzar tres mesures al matí (de 6 a 9 h) i tres mesures a la tarda (de 18 a 21 h), abans dels àpats i de prendre el fàrmac.\nNo moure ni pressionar el braç durant la presa de PA.\nLlegir les xifres que apareixen al monitor de l’aparell i registrar-les a la gràfica adjunta.\nEsperar 2 minuts entre presa i presa.\nMiriam Payán i Lluis Parra, Atenció Primària Vallcarca – Sant Gervasi / Twitter:@aprimariavsg


Inici > Les Joguines>Matemàtiques manipulatives>Balança de blocs de fusta\nCompra'l abans de 7 h i 2 minuts\nMides producte: 37 x 8 x 15 cm.\nDescripció de Balança de blocs de fusta\nUna balança de fusta que acompanya el descobriment sobre les proporcions, els pesos i els colors utilitzant diversos cilindres de colors. Els cilindres són intercanviables i permeten crear diferents pesos cada vegada.\nAl comparar els pesos, els infants experimenten els efectes del fenomen físic elemental de balança.\nLa base és de fusta sòlida, resistent i de molt bones dimensions.\nUn material magnífic, que s'ha convertit en un clàssic en moltes escoles d'educació infantil europees i que va ser guardonat amb el primer premi de disseny en la fira de Nuremberg.\nAdequat per a infants a partir d'1 any.\nCarme Cararach Gomar\nProductes relacionats veure 247 productes\nUna balança de fusta que acompanya el descobriment sobre les proporcions, els pesos i els colors utilitzant diversos cilindres d...


El Cementiri de Reus acollirà un homenatge a les persones que van morir durant el confinament\nImatge d'arxiu del Cementiri de Reus.\nSerà un acte de format senzill i se celebrarà el pròxim 29 de juliol\nActualitzada 16/07/2020 a les 16:41\nEl Cementiri General de Reus acollirà el proper 29 de juliol un acte de ciutat amb la voluntat de retre homenatge a totes aquelles reusenques i reusencs que van ser inhumats o incinerats en aquest equipament funerari durant el període afectat per les mesures de confinament per la Covid 19. Un temps en que les famílies i amics dels difunts no van poder realitzar les cerimònies de comiat amb les caracterí ;siques que haurien volgut celebrar.\nTal com ja es va anunciar, aquest serà un acte de format senzill i que vol ser un emotiu record de la ciutat dedicat a aquelles persones que van morir durant aquells dies, tot just mentre les disposicions sanitàries no permetien cap mena de comiat presencial a familiars i amics. L’acte dissenyat estarà regit per la normativa sanitària vigent en el moment de la seva celebració i, en aquest sentit, s’està preparant l’espai que l’ha d’acollir.\nEn el cas que un cop contactades les diferents famílies quedés alguna plaça sense ocupar, s’obriria un període públic per tal que s’hi puguessin inscriure altres ciutadans. D’aquesta inscripció se n’informarà oportunament pocs dies abans del dia 29 i s’explicarà el sistema per confirmar-ne la reseva de la invitació.\nComenta el contingut : El Cementiri de Reus acollirà un homenatge a les persones que van morir durant el confinament


El retorn a Manresa de les restes d'Amat-Piniella tanca un 'cercle de silenci i vergonya' - VilaWeb\nDivendres 29.11.2013 17:21\nEl retorn a Manresa de les restes d'Amat-Piniella tanca un 'cercle de silenci i vergonya'\nL'acte, simbòlic i emotiu, ha culminat el centenari del naixement de l'escriptor\nJoaquim Amat-Piniella ja reposa a Manresa, la seva ciutat natal. Aquest divendres se n'han traslladat les restes en un acte que ha reunit els familiars de l'escriptor, representants de la Generalitat i autoritats locals. El coordinador de l'Any Amat-Piniella, Josep Alert, ha destacat que, amb aquest retorn, la relació entre l'autor de 'K.L. Reich' i Manresa tanca 'un cercle de silenci i vergonya', sobretot en referència a l'escarn públic que va patir el 1960 en ser expulsat de la ciutat. 'Per fi tornes a Manresa, d'on no hauries d'haver marxat mai', ha exclamat l'historiador Joaquim Aloy. L'acte, simbòlic i emotiu, ha estat el colofó del centenari del naixement de l'escriptor.\nEl d'avui és l'acte amb més càrrega simbòlica de l'Any Amat-Piniella, que ha servit per rescatar de l'oblit un dels principals escriptors catalans de la postguerra i conegut per la novel·la 'K.L. Reich', un colpidor testimoni del seu pas pel camp de concentració de Mauthausen. D'aquesta manera, el retorn de les despulles de l'escriptor a la seva ciutat natal, juntament amb les de la seva segona dona, posen punt final a un programa farcit d'activitats, que va engegar-se el mes de febrer amb la inauguració d'un conjunt escultòric.\nSegons va explicar dimecres el regidor de Cultura de l'Ajuntament de Manresa, Joan Calmet, Joaquim Amat-Piniella 'després de la seva peripècia vital va patir un episodi molt colpidor a nivell personal, ja que va venir a Manresa l'any 1960 a presentar un llibre i va patir un escarni públic en ser expulsat de mala manera de la ciutat'. Per això, Calmet, creu que amb el retorn de les restes al panteó familiar del cementiri municipal, 'd'alguna manera entenem que la ciutat s'ha reconciliat amb l'autor'.\nLes restes de l'escriptor, juntament amb les de la seva segona dona, Maria Fernández Garry, han estat dipositades al panteó de la família Cuitó-Amat. El panteó ha estat donat a l'Ajuntament de Manresa qui l'ha arranjat especialment per a l'ocasió amb la col·locació de dues plaques d'homenatge a l'escriptor i als manresans víctimes del nazisme i feixisme. D'aquesta manera, creu Calmet, 'passarà a formar part del patrimoni col·lectiu de la ciutat'.\nUn balanç satisfactori de les activitats per commemorar el centenari del seu naixement\nEl coordinador de l'Any Amat-Piniella, Josep Alert, fa un balanç positiu de les activitat organitzades amb motiu del centenari del naixement de l'escriptor manresà, que van arrencar el mes de febrer passat amb la inauguració d'un conjunt escultòric dedicat a l'autor català i que va ser finançat a través d'aportacions populars. 'En un any ple de centenaris com el d'Espriu, amb una dotació econòmica notable i una gran capacitat d'incidència mediàtica, el nostre humil centenari ha hagut de saltar molts obstacles però creiem que ha aconseguit coses positives', diu Alert.\nEn primer lloc, Alert considera que ha estat un homenatge transversal i que ha comptat amb 'activitats de tota mena adreçades a un públic molt divers'. 'Hem tingut des d'actes de caire acadèmic, fins a activitats més divulgatives o didàctiques com el viatge d'escolars manresans al camp de concentració de Mauthausen', apunta. Entre les activitats organitzades hi ha hagut exposicions, conferències, lectures dramatitzades, espectacles teatrals, concerts o projeccions audiovisuals.\nD'altra banda, Alert valora que les activitats no se centressin només a Manresa, sinó que han tingut presència també a Barcelona i a diferents ciutats del país gràcies a l'exposició itinerant 'Joaquim Amat-Pinella: escriure contra el silenci', que ha portat la figura de l'escriptor a diferents indrets. 'D'una manera discreta però efectiva l'exposició ens ha permès donar a conèixer l'escriptor i la seva obra', ressalta Alert.\nA més, el coordinador de l'Any Amat-Piniella assegura que les activitats també 'han contribuït a reparar, en part, una anomalia greu que era la manca d'obra de l'escriptor a les llibreries del país, més enllà de 'K.L. Reich''. Segons ell, ha estat 'un any excepcional des del punt de vista editorial', ja que s'ha reeditat l'obra 'K.L. Reich', però també s'ha publicat un títol inèdit de l'escriptor, 'Clau de Volta', i 's'han reeditat quasi totes les obres que estaven exhaurides i descatalogades'. 'El resultat és que actualment en els aparadors de les llibreries de referència de Barcelona es poden veure obres d'Amat-Piniella i això és el que importa, que el llegat literari estigui a l'abast de la gent'.\nAlert considera que 's'han posat les bases per un canvi de rumb'. El mes de març de l'any que ve es publicarà la versió anglesa de la novel·la 'K.L. Reich' i s'està treballant per publicar també l'any 2014 la versió francesa. Amb tot, Alert explica que encara hi ha alguns reptes pendents com la producció d'un documental que expliqui la vida i obra d'Amat-Piniella i també que 'la novel·la 'K.L. Reich' torni a ser lectura obligatòria a les escoles'.


Iniciativa per Catalunya aposta per un canvi de mentalitat en la C31\nIniciativa per Catalunya de la comarca vol apostar veritablement per un canvi de mentalitat en les negociacions en la carretera C31, la que uneix Palamós amb Palafrugell. Davant d'això, proposa per aquest dissabte a les onze una bicicletada popular reivindicativa des de Palafrugell, en direcció a la plana de l'Aubi, fins a Castell (platja). Les agrupacions d'Iniciativa per Catalunya-Verds de Palamós, Palafrugell, Pals, Begur, Mont-ras i Vall-llobrega proposen la participació activa en forma de bibicletada popular pel projecte de la C31, entre Palamós i Palafrugell. Sota el lema "I si fem un canvi de debò?", es vol fer una bicicletada aquest dissabte, que començarà a les onze del matí, i finalitzarà a la platja de Castell, tot passant per la plana de l'Aubi.\nA la una del migdia hi haurà una roda de premsa, encapçalada pel candidat al Parlament de Catalunya per Girona, Lluís Postigo.\nLa bicicletada neix amb la voluntat de fer un acte reivindicatiu que mostri a tothom que hi ha gent amb ganes d'apostar per una carretera de menys impacte, que garanteixi un transport públic i ecològic, una xarxa de cicloturisme i senderisme, amb un projecte de la C31 consensuat, la protecció de l'Aubi i la protecció de la pagesia de la zona. Així ho explica el regidor de l'Entesa de Palafrugell, Amadeu Fuente.\nEl punt de sortida de la bicicletada és a l'aparcament de l'Estadi de Futbol de Palafrugell a les onze del matí de dissabte, per anar fins a Castell. Hi ha la possibilitat de quedar-se a dinar, posant-se en contacte amb els organitzadors, o amb els responsables d'Iniciativa (i Entesa) de la comarca.


Miquel Torres demana a l’administració que no posi pals a les rodes per lluitar contra el canvi climàtic\nEls guanyadors dels I Premis Torres & Earth amb Miquel Torres president de Cellers Torres\nL’empresa ha presentat aquest dijous el seu programa Torres & Earth i per primer cop ha premiat els seus proveïdors que més han reduit les emisisons de CO2\nTorres ha adquirit el compromís per aconseguir al 2020 reduir les seves emissions de CO2 d’un 30% per ampolla.\nAquesta és la màxima que mou l’empresa del Penedès amb ramificacions a tot el món i que vehicula a través del seu programa Torres & Earth que s’ha presentat aquest dijous a Barcelona.\nDes de l’any 2007 Torres ha invertit més de 12 milions d’euros en la lluita contra el canvi climàtic i és per això que el president de l’empresa, Miquel Torres, ha demanat a les administracions que “els deixin treballar. No demanem subsisdis, el que volem és que ens facilitin les coses”.\nPosava com exemple, l’ús de les plaques fotovoltàiques. “Els protocols administratius són eterns. No et donen permís fins que no tens la instal·lació acabada i per exemple nosaltres tenim una instal·lació preparada per fer-la servir des del passat més de maig i no l’utilitzem perquè no tenim els permisos encara. I mentrestant perdem energia del sol. No pot ser. Us recordo que amb una sola hora de llum solar es podrien cobrir totes les necessitats energètiques de tot el món”.\nEl màxim responsable d’aquesta empresa familiar és un ferm defensor de la cura pel medi ambient “per una qüestió, si voleu, egoïsta”, ha assegurat. “Nosaltres treballem amb el vi que surt de la terra, i volem fer un bon producte. I ens trobem que cada cop hem de plantar vinya a més altura per l’increment de temperatura, o que hem de desenvolupar pràctiques per a la millora de l’entorn. Si volem fer un bon vi, això és imprescindible. I a més tenim aquesta responsabilitat”, ha afegit.\nDe passada Torres ha lamentat que encara hi hagi moltes empreses vitivininícoles i d’altres àmbits que no només no tenen com a prioritat la política mediambiental sinó que també creuen que potser se’n fa un gra massa.\nPel màxim responsable del celler, però, el canvi climàtic és una evidència. La temperatura a Catalunya s’ha incrementat 1ºC els últims 40 anys i una prova d’això és que el raïm madura abans i per tant, la verema s’ha d’avançar. I aquest, diu, és només un exemple.\nSigui com sigui, Torres ha volgut presentar aquest dijous davant dels mitjans de comunicació quina és la seva política en aquest sentit i ho ha fet recordant que han detectat que en la producció del vi, des de la vinya fins al consumidor final, el 90% de les emissions de gasos que provoquen l’efecte hivernacle es concentren en els proveïdors.\nAixí, ja que en l’àmbit intern, tant a la vinya com a celler, es desenvolupen diverses pràctiques que han portat a una reducció de fins als 40% pel que fa a les emissions, la companyia ha volgut incentivar a les empreses que treballen amb ells per tal que també tinguin cura pel medi ambient.\nÉs per això que han creat els primers Premis Torres & Earth per reconèixer la tasca desenvolupada per alguns dels seus proveïdors.\nEls guanyadors aquest any han estat Vidrala, una empresa basca que des dels anys 70 proveeix a Torres les ampolles de vidre que després omplirà amb els seus vins. El reconeixement els arriba perquè sense canviar la forma prèvia, o si més no sense fer-ho de forma perceptible han aconseguit reduir el pes de les ampolles i reduir l’energia necessària per a la seva fabiració.\nEl segon dels premis l’ha rebut la delegació a l’estat amb seu a Barcelona, de l’empresa alemanya JF Hillebrand, especialment per haver desenvolupat un sistema en el transport de vins i begudes espirituoses que permet mantenir la refrigeració reduint un 25% les emissions de CO2.\nFinalment en el camp de la viticultura, Torres ha distingit la família Canela de la Conca de Barberà per haver reduit fins a un 9% per hectàrea, les seves emissions amb l’ús de maquinària més eficient i amb l’ajust de fertilitzants i de tractasment fitosanitaris.\nEl canvi climàtic és l’amenaça més gran a què s’enfronta avui el sector del vi en general i la viticultura en particular.\nLa vinya és extremadament sensible als canvis de temperatura. Segons les previsions dels experts, el 2100 la temperatura podira augmentar entre 2 i 5 graus. Si s’aconsegueix contenir l’escalfament global a 2 graus, la viticultura seria capaç d’adaptar-se mitjançant tècniques que permetessin retardar la maduració dels raïm. Si l’augment és superior, les conseqüències podrien ser desastroses per a la viticultura, tal com l’entenem avui.


Arxius de Cooperació pel Desenvolupament - Plataforma Educativa\nTag Archive for: Cooperació pel Desenvolupament\nEts aquí: Inici / Novetats / Cooperació pel Desenvolupament\nDes del 2014, la Fundació Utopia està treballant ininterrompudament al Marroc, col·laborant amb l’organització civil i les administracions locals del país nord-africà amb qui ens uneix història i veïnatge.\nEl Marroc, com gran part del món, ha patit els efectes de la pandèmia COVID-19 aquests últims mesos. Ha estat una situació difícil que ha desestabilitzat el precari equilibri en què viuen milers de persones, afectant la societat en totes les seves esferes: l’econòmica, la social i la política.\nEl personal sanitari marroquí, tant civil com militar, ha mostrat un alt compromís per salvaguardar les vides de les persones més vulnerables i les institucions de l’estat han prioritzat la salut dels seus habitants, convertint la lluita contra el virus en un assumpte d’estat, llançant diverses iniciatives i promovent lleis de manera immediata, amb la finalitat de pal·liar efectes encara pitjors en la ciutadania. Marroc, va ser un dels primers països que va tancar les fronteres i va emetre una ordre urgent amb el compromís de salvaguardar els col·lectius més vulnerables a través d’un fons d’urgència social, imprescindible davant del tancament de qualsevol activitat no essencial.\nLa tasca de cooperació al desenvolupament que promou la nostra entitat està centrada en aquests moments en la zona Fez-Meknés, on, és important destacar, la societat civil ha respòs de manera participativa i solidària, creant grups de suport i col·lectius veïnals actius per protegir a les persones que més ho han necessitat.\nLa contrapart al territori amb qui ens uneix una llarga trajectòria d’entesa i col·laboració, ha estat una de les entitats que ha participat activament en la resposta imminent. L’Associació Moultaka (Joves pel Desenvolupament) es va organitzar, reestructurant la seva tasca habitual, per tal de distribuir aliments i articles de primera necessitat, als veïns i veïnes greument afectades per la parada forçosa, i fent campanya de sensibilització i coneixement de la realitat a tothom que es troba aïllat i té diferents problemàtiques afegides.\nTotes les organitzacions i ONG del territori van aturar també, durant la part més dura del confinament, les seves tasques habituals, reconvertint-se i essent motores i facilitadores de l’atenció més directa. L’Associació Moultaka es va trobar en la tessitura de suspendre els projectes Incuba i l’Altra Riba temporalment, donat que no hi havia una fórmula viable per seguir formant a les persones beneficiàries, donat que la majoria provenen d’entorns molt fragilitats, i amb seriosos problemes per accedir a la tecnologia digital.\nEn els moments actuals, el jovent i les famílies que atenem, es troben ocupats i preocupades per tal de trobar una sortida a la greu precarietat econòmica en la qual es veuen immerses. La majoria de les famílies vivien fins ara gràcies a l’economia no formal, sense cap cobertura sanitària o prestació.\nÉs en un moment com aquest, on la tasca imprescindible d’entitats socials del territori, recolzades per organitzacions de cooperació al desenvolupament i unides a una política pública marroquí de defensa dels col·lectius més vulnerables, és Urgent i Impostergable.\nDones, infants i adolescents, persones amb diversitat funcional i famílies monoparentals són les principals víctimes dels efectes col·laterals de l’emergència sanitària. Hem d’allargar la mà, donar suport, estar al seu costat en la mesura de les nostres possibilitats, posant èmfasi en la nostra missió i valors: proposar, treballar i no deixar-se vèncer davant les desigualtats en aquest món, amb la mirada posada en la justícia social. I ser més que mai, una comunitat global unida amb un únic objectiu: que ningú quedi enrere.\nSi vols saber més sobre els projectes de Cooperació al Desenvolupament al Marroc; Incuba o l’Altra Riba pots seguir-nos a la nostra pàgina web www.fundacionutopia.org o a l’Instagram de la Fundació: https://www.instagram.com/utopiatogether/\n13 de juliol de 2020 /by Pau\nhttps://www.plataformaeducativa.org/portal/wp-content/uploads/2020/07/altrariba-pix.jpg 1192 1089 Pau https://www.plataformaeducativa.org/portal/wp-content/uploads/2020/03/logo_PE-300x138.png Pau2020-07-13 09:43:112020-07-13 10:23:33Una visió de la gestió de la Covid-19 al Marroc\nDomus Ludens: formació per a persones formadores a Girona11 d'octubre de 2021 - 8:00


Estudis de grau - CST\nLes pràctiques en entorns assistencials són un element fonamental per al desenvolupament de les competències professionals i per a la integració dels coneixements teòrics amb les habilitats i actituds específiques de diferents titulacions. El Consorci Sanitari de Terrassa col·labora en la formació pràctica de diferents graus i de diferents Universitats.\nLa majoria d’estudiants corresponen als graus d’Infermeria i Medicina.\nUniversitats i institucions docents amb les que tenim acords de col·laboració:\nEscola d’Infermeria i Teràpia Ocupacional de Terrassa (EUIT)\nEscola Universitària Pere Tarrés\nGrau de Medicina amb la Universitat Internacional de Catalunya\nEl CST ha establert una col·laboració amb la UIC per tal d’ esdevenir Hospital Universitari. Aquest projecte significarà prestigi per la nostra institució i un reconeixement a la nostra trajectòria docent.\nGrau d’Infermeria amb l’EUIT\nEL CST col·labora, des dels seus inicis amb l’Escola d’Infermeria i Teràpia Ocupacional de Terrassa. Posteriorment, l’oferta s’ha ampliat a d’altres Universitats amb l’objectiu de participar en la formació de futurs/es infermers/es oferint tots els dispositius assistencials que permetin assolir les competències pròpies del Grau d’Infermeria.


Impost sobre transaccions financeres - Rius Consultors\nJa tenim aquí el projecte de llei sobre l’impost sobre transaccions financeres (ITF), o la mal anomenada Taxa Tobin. La Taxa Tobin té el seu origen en James Tobin, el seu creador a nivell teòric, i el seu objectiu era reduir l’especulació en els mercats monetaris, no pas recaptar en base a la compra d’accions.\nEl ITF serà un impost indirecte que gravarà la compra d’accions a borsa d’empreses que tinguin una capitalització borsària de més de 1.000 milions d’euros. Perquè ens fem una idea, qualsevol empresa que cotitzi al IBEX 35 compleix aquest requisit, i pràcticament la meitat de les accions cotitzades espanyoles. El tipus de l’impost serà del 0,2%, o el que és el mateix, per cada 1.000 euros d’accions que es comprin Hisenda veurà com li cauen a la butxaca 2 euros, una quantitat gens menyspreable tenint en compte els imports que mou la borsa.\nCal tenir en compte que les accions que es veuran afectades per aquest impost són únicament d’empreses espanyoles, independentment de la residència o el lloc on es localitzi en aquell moment el comprador. L’obligat a pagar l’impost és el comprador, però per facilitar-ne la gestió, qui estarà obligat a ingressar efectivament la quantitat a pagar serà l’operador de mercat que executi l’adquisició, l’empresa de serveis d’inversió, l’intermediari financer o el dipositari.\nCom us podeu imaginar, aquesta mesura no ajuda gaire a millorar l’atractiu de les accions espanyoles en borsa, més aviat el contrari, ja que en un món global en el que vivim estem a un sol “click” de poder comprar pràcticament qualsevol acció que cotitzi arreu del món i per tant l’inversor pot escollir fàcilment accions que no tinguin aquest impost. Ara bé, s’ha de ser franc, un impost d’aquestes característiques no és únic al món, i ja hi ha molts països desenvolupats que l’han implementat. Aquí podeu veure una mostra:\nBèlgica 0.12% – 1.32%\nFinlàndia 1.6% – 2.0%\nFrança 0.01% – 0.3%\nItàlia 0.02% – 0.20%\nSuïssa 0.15% – 0.30%\nGran Bretanya 0.5% – 1.5%\nAquest impost entrarà en vigor als 3 mesos de ser publicat en el BOE, però el camí d’aquest impost no ha fet més que començar. Més enllà de les veus crítiques arreu del món, la Comissió Europea té sobre la taula el projecte d’implementar aquesta taxa arreu de la Unió Europea, amb l’objectiu d’unificar aquest impost. En el interí, però, i mentre s’acabi de negociar amb tots els membres, ha donat permís per a que cada país desenvolupi la seva regulació.


Tibant de «Joc de trons» i «El senyor dels anells» - Regió7\nTibant de «Joc de trons» i «El senyor dels anells»\nUna escena de «House of The Dragon» | IMATGE PROMOCIONAL\nAquests dies amb les imatges de la nova temporada de la sèrie d’HBO va tornar a explotar l’instagram de Zendaya, convertida definitivament en un fenòmen planetari arran del nou film de Spider-Man.\nLa preqüela de Joc de trons concentra 200 anys abans dels esdeveniments coneguts, al voltant de la casa Targaryen. Gran aposta que encapçala un potent càsting: Matt Smith, Olivia Cooke, Rhys Ifans...\nLa responsable d’Honey boy, Alma Har’el, ha convençut dues estrelles del nivell de Natalie Portman i Lupita Nyong’o per aquesta sèrie de Apple+ que adapta la novel·la homònima de Laura Lippman.\nDaniel Sánchez Arévalo (AzulOscuroCasiNegro) salta del cinema a la televisió amb aquesta comèdia sobre unes amigues que es veuen sorpreses per una noticia imprevista durant les vacances. María Rodríguez Soto obre el repartiment.\nL’atrafegat Oscar Isaac és el protagonista de la sèrie del superheroi psicològicament més inestable. Marvel Studios també té pendents per aquest 2022 les sèries Secret Invasion, She Hulk, Ms Marvel...\nEls fans de Star Wars esperen el nou (i definitiu?) enfrontament entre el cavaller Jedi i Darth Vader. Tornen els actors que van interpretar els personatges en el cinema per la gran aposta d’aquest any de Disney Plus.\nEls creadors de la premiada Hierro, Pepe Coia i Fran Araújo, col·laboren de nou amb Movistar + amb aquesta sèrie de suspens ambientada a Galicia i que protagonitzen Javier Cámara i Mónica López.\nLa cuarta temporada de la sèrie de Netflix s’ha endarrerit fins el proper estiu, tot i que els seguidors d’Eleven i els seu amics son una legió insaciable, com demostra inesgotable martxandatge que consumeixen.\nPressupost estratosfèric per aquesta aposta fora de mida d’Amazon Studio. I que, ara sí, espera estrenar-se el setembre per explicar el relat posterior a la famosa trilogía de Tolkien. J. A. Bayona ha dirigit els dos primers episodis.\nEl mític còmic de Neil Gaiman arriba a la petita pantalla a través de la plataforma Netflix, que ha promès el pressupost i el risc que el cinema no podia garantir. El primer trailer és fidel al misteriós senyor dels somnis.


Fonts del PSOE i del govern espanyol donen per fet que Illa no governarà\nEl candidat del PSC, Salvador Illa, saludant i somrient un cop ratificada la victòria del 14-F.\nFerraz veu la victòria d'Illa com un aval a la gestió de la pandèmia\nActualitzada 15/02/2021 a les 08:27\nFonts del PSOE i del govern espanyol han apuntat aquest diumenge que malgrat la victòria de Salvador Illa a les eleccions del 14-F ja donen per fet que el candidat del PSC no esdevindrà president de la Generalitat ni s'integrarà en un executiu. Passada la mitjanit i un cop sentides les primeres reaccions del candidat d'ERC, Pere Aragonès, aquestes fonts veuen molt difícil que ERC acabi donant suport a la investidura d'Illa, que s'ha imposat en vots però ha empatat en vots amb ERC.\nEl més factible, segons aquestes fonts, és un nou govern independentista aquesta vegada liderat pels republicans. ERC, han apuntat, ja havia apuntat en aquesta direcció durant la campanya, i el PSC actuarà des de l'oposició. Amb tot veuen la victòria de l'exministre de Sanitat com un aval a la gestió que el govern espanyol ha fet de la pandèmia.\nPocs minuts abans el secretari d'Oranització del PSOE, José Luis Ábalos, ha comparegut per celebrar la «victòria» del PSC a les eleccions del 14-F i ha afirmat que la seva formació està «molt orgullosa» dels resultats de Salvador Illa.\nHa recordat que el PSC «ha estat la força més votada a Catalunya i pràcticament ha doblat els resultats del 2017» i ha agraït els suports rebuts, especialment a la gent que ha treballat a la campanya.\n«Ha estat un vot majoritari pel retrobament i la convivència, i els socialistes no defraudarem la confiança que han dipositat en nostres, i acceptem el paper que els electors ens han dipositat».\n«Des d'allà» –ha dit Ábalos- «i en la mesura de les nostres forces, provarem de retornar a Catalunya al lloc que li correspon a l'avantguarda del creixement econòmic i la justícia social».\nComenta el contingut : Fonts del PSOE i del govern espanyol donen per fet que Illa no governarà


Portal de transparència - Sant Andreu Salut\nSant Andreu Salut, fundació privada - Plaça Hospital s/n 08241, Manresa\nT. 93 874 33 12\nInscrita al Registre de fundacions de la Generalitat de Catalunya, amb número 370.\nActual 2019 2018 2017 2016 2015 2014 2013 2012\nL'any 1999 va néixer la Fundació Sociosanitària de Manresa (FSSM), actual Sant Andreu Salut, fruit de la fusió entre Hospital de Sant Andreu i la Fundació Assistencial del Bages (FAB). La FAB havia nascut el 1988 amb la finalitat de gestionar residències per a la gent gran i va esdevenir l’organització més antiga proveïdora de serveis de l’Institut Català d’Assistència Social de la Generalitat. Però la nostra història es remunta molts anys enrere. I molts segles. Les primeres referències escrites de l'Hospital de Sant Andreu, de l'any 1260, el situen com un dels primers hospitals de Catalunya.\nMés de 750 anys\nReconeixement Coordinadora Catalana de Fundacions (2018)\nDins del marc del 40è aniversari de la Coordinadora Catalana de Fundacions es va fer un reconeixement públic a totes les institucions associades amb més de 500 anys d’història, entre elles Sant Andreu Salut.\nMedalla de la ciutat de Manresa a l’Hospital de Sant Andreu (2010)\nEl Ple de l’Ajuntament de Manresa va atorgar la concessió de la Medalla de la ciutat, tal i com es recull a l’expedient administratiu, “ per la reconeguda trajectòria d’aquest hospital que des de fa més de 750 anys està al servei de les persones, per atendre malalts i gent necessitada i que ha esdevingut tot un referent de vocació, de servei social i hospitalari a la ciutat de Manresa i a la comarca”.\nPremis Regió 7 (2010)\nMenció especial dins de l’àmbit actius socials del premi a l’Hospital de Sant Andreu pels més de 750 anys d’història assistencial a la ciutat.\nPremis Guardons bagencs (2008)\nLa Jove Cambra de Manresa va distingir a la Fundació Sociosanitària de Manresa, actual Sant Andreu Salut, amb aquest guardó en la seva categoria d’entitat per la seva contribució al desenvolupament global de la comarca del Bages.\nPremi Avedis Donabedian (2008)\nDins dels premis a l’excel·lència en qualitat es va guardonar a la Fundació Sociosnaitària de Manresa- Hospital de Sant Andreu, pel seu projecte interdisciplinari de pre-alta i alta, tot i destacant l’elaboració dels procediments normalitzats dins el sistema de la gestió de la qualitat i el disseny dels indicadors tant assistencials com organitzatius del projecte.\nAnàlisi dels agraïments, suggeriments i queixes\nResultats globals estudi de satisfacció\nIndicadors central de resultats sociosanitaris\nInforme de bon govern i bones pràctiques


Debaten sobre noves teràpies per a malalties minoritàries basades en la reutilització de fàrmacs | B·DEBATE\nDebaten sobre noves teràpies per a malalties minoritàries basades en la reutilització de fàrmacs\nJa hi ha 8.000 medicaments al mercat o en fases clíniques que també podrien tractar símptomes d’aquestes patologies\nExperts internacionals convocats per B·Debate, una iniciativa de Biocat i l’Obra Social “la Caixa”, es reuniran al CosmoCaixa el 17 i 18 de novembre per trobar noves aplicacions de fàrmacs ja comercialitzats o que han superat les fases d’assajos clínics per pal·liar i tractar malalties minoritàries, un tipus de patologies que afecta a un 7% de la població catalana.\nLa reutilització de fàrmacs ja existents es presenta com una esperança per les malalties minoritàries, ja que només un 5% d’aquestes patologies tenen tractament a l’actualitat i la seva poca prevalença suposa un handicap a l’hora de desenvolupar noves teràpies. El poc nombre de pacients dificulta els assajos clínics i el procés de descobriment i desenvolupament de fàrmacs nous és llarg i costós, fet que no atrau a la indústria farmacèutica.\nPer contra, ja hi ha 8.000 fàrmacs al mercat o en fases clíniques que podrien tractar també els símptomes de les malalties minoritàries, sent útils com a medicació pal·liativa dels efectes de la malaltia sobre l’organisme i allargant la vida del pacient. L’estratègia coneguda com a reposicionamentredueix considerablement els costos d’inversió i temps d’arribada de nous medicaments al mercat.\nPer discutir sobre tots aquests temes es reuniran científics de disciplines diverses, com la química, la biologia, la genòmica i les ciències computacionals, en un debat co-liderat per Jordi Quintana, cap de Desenvolupament de Negoci del Parc Científic de Barcelona (PCB) i Francesc Palau, director de l’Institut de Recerca Sant Joan de Déu. La trobada pot contribuir al descobriment de noves propietats dels fàrmacs.\nLes jornades es vertebraran al voltant de quatre grans sessions: enfocs internacionals davant de noves teràpies, estudis de casos i reptes que es presenten, integració de dades combinada amb un enfoc computacional i experimental i un bloc dedicat als pacients.\nEn el marc d’aquesta última sessió es farà la taula rodona ‘Reutilitzant medicaments per a malalties rares. Del laboratori als pacients’, oberta al públic i gratuïta, on participaran Jaume Reventós (DGRI), Marta Príncep (RICHI Foundation), Jordi Surrallés (UAB), Josep Torrent (UAB / Eurordis), Raül Insa (SOM Biotech), Francesc Palau (Hospital Sant Joan de Déu) i Marc Martinell (Minoryx).\nAl món hi ha unes 7.000 malalties minoritàries diferents, segons la base de dades internacional Orphanet. La majoria acostumen a ser patologies genètiques molt greus, sovint mortals i apareixen durant la infantesa.\nData: 17 i 18 de novembre\nEl debat es pot seguir a Twitter a través de les etiquetes #BDRareDiseases i #BDebate i al compte @BDebate.


PROMOCIÓ 08 | Escola La Mitjana\n2n-SETMANA DEL 27 AL 30 D’ABRIL\nBon dia esportistes i dinosaures!!!\nQuina il.lusió veure’us l’altre dia!!! Esteu molt grans i molt guapos!.\nAquí teniu algunes tasques per fer aquesta setmana. Ànims!!!\nEsperem veure’ns aviat i poder-vos fer una súper abraçada!!!\nLlegeix el poema i fes la comprensió.\nPoema Joana Raspall.docx\nFixa’t en la presentació… Llegeix més»\n2n, CURS 2019/20, PRIMÀRIA, PROMOCIÓ 08 #joemquedoacasa 3\n2n- SETMANA DEL 20 AL 24 D’ABRIL\nHola nens i nenes de 2n!\nJa tornem a estar aquí amb vosaltres per proposar noves tasques pel 3r trimestre. Aquesta setmana arriba Sant Jordi i us proposem algunes activitats perquè el poguem celebrar d’una manera diferent. Ànims!\nEsperem que estigueu tots bé i ens poguem veure… Llegeix més»\n2n, CURS 2019/20, PRIMÀRIA, PROMOCIÓ 08 #joemquedoacasa 5\n2n-SETMANA DEL 30 DE MARÇ AL 3 D’ABRIL\nBon dia esportistes i dinosaures!\nAquesta setmana us enviem alguna tasca més perquè no us avorriu.\nEsperem que estigueu tots i totes bé i que gaudiu el màxim.\nUna abraçada de la Tània i la Txell. Us trobem a faltar!!!\nEscriure a la llibreta de coses interessants: Fer la… Llegeix més»\n2n – SETMANA DEL 23 AL 27 DE MARÇ\nLes tutores de 2n esperem que estigueu tots i totes bé i que intenteu passar aquests dies el millor possible.\nAquí us deixem algunes tasques que podeu anar fent quan us vingui de gust.\nLlibreta de coses interessants: Recepta Bunyols de vent. Recepta\nCòpia la… Llegeix més»


Navarrete “és l’hora d’anar a Madrid a decidir, no a demanar” - VilaWeb\nEl candidat de ‘Compromís-Podem: És el Moment’ al Senat confia en ser decisius en les dues cambres de les Corts Generals\nEl número 1 de la llista de ‘Compromís-Podem: És el Moment’ al Senat, Jordi Navarrete, ha mostrat el seu convenciment que, gràcies a la coalició, se serà decisiu a partir de dia 20 de desembre tant al Congrés dels diputats com al Senat.\nSegons Navarrete “ Compromís i Podem hem estat determinants per dur el nou cicle polític al País Valencià, i a bona part dels ajuntaments del nostre país, i eixa ventada d’aire fresc ha d’arrodonir-se també amb un important grup parlamentari tant al Senat com al Congrés; ja que sense nosaltres, no serà possible el canvi de majories, de polítiques, i de mesures. Per això, ara per ara som el únic vot útil, i la única garantia de que les coses poden canviar a millor”.\nNavarrete ha destacat que allò que està en joc ara no és ser més o menys reivindicatius “ hem de canviar el paradigma, no volem anar a Madrid a demanar als altres que ens escolten, que ens tinguen en compte, que ens deixen d’humiliar, ara és el moment, com hem fet als ajuntaments i a la Generalitat, de ser, de formar part, de decidir. Volem deixar de ser una veu crítica, reivindicativa, per ser govern; perquè en un escenari on no hi hauran majories, els valencians i valencianes que realment no ens devem a ningú més que al nostre poble, hem de decidir al Congrés i al Senat, i això s’ha de fer amb un grup nombrós. I l’experiència ens diu que quan s’ha votat majoritàriament al PP o al PSOE, els representants triats per les nostres circumscripcions, s’han oblidat dels seus electors un cop han arribat a la “meseta””.


dimarts, 4 de agost de 2020 12:55h\nLa nit dels Esclatabutzes acabarà amb l'actuació d'un Dj\nM.A.C | 23 agost 2010\nTot i que semblava que no seria possible, al final l'empresa que realitza les obres a la Parròquia de Sant Bartomeu i el Rector han arribat a un acord que permetrà que la missa major de Sant Bartomeu, demà dimarts, es pugui fer al temple parroquial.\nDe fet, la setmana passada ja es van instal·lar els bancs i l'església es condicionarà mínimament per poder acollir la celebració.\nRecordem que la missa solemne del dia del patró serà enguany oficiada per Mn. Gabriel Ramis, postulador de la Causa de Beatificació de Francisca Alcover i concelebrada pels Rectors Solidaris de la Vall i altres preveres sollerics als que sempre es convida en un dia tan assenyalat.\nA la sortida de la missa es procedirà a la benedicció de la font donada per la família de Francisca Alcover i que s'ha instal·lat al fossar de la Parròquia durant els darrers mesos.\nDj el dimarts vespre\nUna novetat de darrera hora de les festes i que s'ha sabut aquesta setmana, és el fet que, gràcies al patrocini d'alguns bars de Plaça, dimarts, dia de Sant Bartomeu, després de l'espectacle dels Esclatabutzes, la festa continuarà amb l'actuació del Dj Cisco.\nSegons s'ha anunciat, hi haurà música fins a les quatre de la matinada, per tal que els joves puguin moure el cos i divertir-se durant unes quantes hores.\nSegurament el Dj presentarà una mostra de les cançons més actuals i més conegudes i les més discotequeres durant aquestes hores.


Roda premsa professors religió de la pública. – FEUSOIB\nA dia d’avui 27 d’octubre de 2016 hem convocat, com a Representants Sindicals del professorat de religió de l’escola pública, una roda de premsa per posicionar-nos envers el conflicte que mantenim amb la Conselleria d’ Educació i Universitat per les reduccions de jornada laboral, desplaçaments i agrupacions a més de les conseqüències indirectes que això ha generat.\nHem volgut destacar que les reduccions de jornada laboral, desplaçaments i agrupacions entre altres, han generat un gran malestar dins el col·lectiu de docents, donat que aquest conflicte està repercutint no només a nivell familiar, amb tot el drama que això comporta, sinó també a nivell de confiança i futur laboral.\nEl nostre objectiu és clar, lluitar pels drets que tenen els pares i mares d’aquestes Illes a l’hora d’elegir l’opcionalitat de la formació religiosa per als seus fills a l’escola pública, sempre tenint en compte la dignitat com a professionals de l’ensenyament que som.\nHem denunciat que l’Administració ha actuat de forma unilateral, sense arribar a cap acord amb els representants legals dels treballadors, imposant uns criteris subjectius i sense cap tipus de consens per modificar les jornades laborals i destinacions del nostre col·lectiu.\nSeguirem intentant normalitzar la situació del professorat de religió en base sempre a un diàleg constructiu amb l’Administració, amb l’objectiu de que el professorat de religió de l’escola pública pugui desenvolupar l’assignatura amb la màxima qualitat que es mereix i sempre de manera digna.\nEn defensa d’una educació integral i de qualitat.\nRepresentants sindicats d’USO- Illes Balears.\n27 octubre, 2016 /by Ismael Alonso\nUSO DENUNCIA QUE EDUCACIÓ VULNERA DRETS FONAMENTALS DELS DOCENTS DE LA ... Profesorado religión pública.


Uneix-te als divendres d’art! | Cal·ligrama BCN\nTrenca amb la rutina i gaudeix del parèntesi que et mereixes. Deixa’t transportar per l’art fins ben lluny, en l’espai o en el temps. Quan hàgim tornat d’aquest plaent vol, pots seguir passejant o pots enllaçar amb qualsevol pla, inspirat per començar el cap de setmana.\nDINASTIA MING al Caixaforum\n30 de setembre, 18:15h*\nEt captivaran les excepcionals peces, moltes d’elles vistes per primera vegada a Occident, que ens fan viatjar al període daurat de la història xinesa. Descobreix la dinastia que va mantenir l’imperi al seu punt àlgid durant gairebé tres segles.\nRENOIR ENTRE DONES. DE L’IDEAL MODERN A L’IDEAL CLÀSSIC a la Fundació Mapfre\n4 de novembre, 18:15h*\nLa parisenca moderna, la visió més intimista de la imatge maternal i la bellesa intemporal del nu integrat en la naturalesa són algunes de les interpretacions que Renoir va fer de la dona. Tindràs una bona ocasió per aprofundir en aquesta visió de l’artista gràcies a un recorregut per una seixantena d’obres procedents del Museu d’Orsay i l’Orangerie.\n*La data i l’hora de la visita no es poden confirmar fins a la inauguració de l’exposició.\nLLUÏSA VIDAL al MNAC\n2 de desembre, 18:15h*\nSi no et sona el nom de Lluïsa Vidal és perquè la història no li ha fet justícia. Ella és una de les poques dones artistes presents a la col·lecció del MNAC. Coneix la seva vàlua com a pintora i il·lustradora, a la vegada que t’endinses en una constel·lació de dones creadores que van marcar el modernisme.\nPreu: 36 € al trimestre (3 visites) / 12€ per visita\nLes entrades als museus no estan incloses en el preu.\nUn cop t’hagis inscrit, t’enviarem més informació sobre els descomptes en les entrades, com arribar als diferents museus i altres activitats que s’ofereixen només als inscrits.\nPrepara’t per al proper trimestre que visitarem:\n“Cubisme i guerra”al Museu Picasso\n“Templers: Història i mite” al Museu d’Història de Catalunya\n“El Thyssen mai vist” al Caixaforum\nOne comment on “Uneix-te als divendres d’art!”\nRetroenllaç: Les exposicions imprescindibles | Cal·ligrama BCN\nThis entry was posted on Setembre 16, 2016 by caligramabcn in Uncategorized and tagged art, caixaforum, dinastia ming, divendres, fundació mapfre, lluïsa vidal, Mnac, Renoir, visites guiades.


LaboraTEA | Associació TEA Asperger Maresme - TEAMAR\nEl col·lectiu de persones amb TEA és especialment vulnerable a l’exclusió sociolaboral i és un dels col·lectius amb major tasa d’atur de fins al 90%.\nA TEAMAR creiem que les persones TEA poden créixer, tant a nivell personal com professional. Per això, fem acompanyament i orientació en el procés de cerca de feina, mitjançant el nostre propi projecte prelaboral LaboraTEA.\nLaboraTEA ofereix un suport a les persones TEA adultes en la vida laboral, entrenant aquelles habilitats necessàries per a poder afrontar de manera satisfactòria aquesta etapa i realitzant un acompanyament durant tot el procés de cerca, inserció i manteniment de la feina.\nEl psicòleg avalua el punt de partida i identifica les necessitats formatives, aptituts i potencialitats de l’usuari. Conjuntament amb l’usuari, estableixien un itinerari real i accessible cap al món laboral, mitjançant:\nCoordinacions amb el centre acadèmic o laboral.\nCàpsules formatives per a l’entrenament en grup d’habilitats socials, funcions executives i en l’ús d’habilitats i eines laborals especifiques.\nAcompanyament en la inserció.\nPer a facilitar aquesta integració, també oferim a les empreses assessorament en el procés de selecció i un acompanyament al llarg de la vida laboral mitjançant la figura del referent (persona de l’empresa que fa d’enllaç entre l’empresa i l’Associació) per assegurar l’èxit de la inscerció.\nCaixaBank i la Fundació Iluro recolzen el projecte LaboraTEA en la “Convocatòria d’Ajuts d’Acció Social 2021” que té per objectiu impulsar l’ocupació, el desenvolupament local i el suport a col·lectius en risc d’exclusió social, com són les persones amb TEA – Asperger.


Consell Comarcal del Gironès: Passejades d'esdeveniments 2016\nPassejades d'esdeveniments 2016\nPassejades d'esdeveniments: prop de 70 propostes amb interès turístic per descobrir la comarca del Gironès.\nRecurs turístic de referència que aglutina les diferents les activitats que es porten a terme al Gironès al llarg del 2016 amb un nou format.\nAquest any la comarca del Gironès aposta per esdeveniments familiars, gastronòmics, de natura, culturals i musicals.\nLes activitats es poden consultar a la pàgina web de Turisme Gironès.\nA partir de dimecres 27 de gener, es distribuiran 3.000 impressions del calendari entre l'Oficina Comarcal de Turisme i als punts habituals\nPassejades d'esdeveniments és el resultat de treball de l'Àrea de Turisme del Consell Comarcal del Gironès, on durant 13 anys s'edita el calendari anual d'esdeveniments de la comarca.\nSegons Quim Roca, vicepresident del Consell Comarcal, "es tracta d'una eina turística que agrupa prop de 70 esdeveniments. Un instrument per tal que tots els municipis de la comarca pugin esdevenir un pol d'atracció turística amb les seves activitats. Enguany els municipis del Gironès es reinventen amb noves i diverses propostes de qualitat”. Roca destaca el fet que el calendari presenti un nou format, que proporciona al visitant poder diferenciar d'una forma clara i amena quin tipus d'activitat es realitza en funció de l'icona que es representa: gastronòmica, de natura, cultural o familiar.\nEn aquesta edició podem trobar com a novetats l'Encargola't de Campllong, la Passió de Medinyà, MTB Challenge a tota la comarca, la Festa Remença de Sant Martí de Llémena, seguides per un munt de fires emblemàtiques ja consolidades a la comarca com Fira d'Artesania i Locomoció a Fornells de la Selva, o Girona, Temps de Flors, entre d'altres activitats. Un llarg etcètera d'activitats que es pot consultar a la pàgina web de Turisme Gironès així com també en les 3.000 impressions realitzades del calendari que es distribuiran a partir de dimecres a l'Oficina Comarcal de Turisme i als punts habituals.\nNeus Vila, Cap d'àrea Turisme Consell Comarcal del Gironès, explica que en aquesta edició pren protagonisme l'apartat gastronòmic amb 15 activitats a la comarca que reafirmen el fet que Catalunya ha estat declarada regió Europea de la Gastronomia. Vila afegeix que "Passejades d’Esdeveniments s'ha convertit en més que un recurs turístic ja que esdevé el valor afegit imprescindible per incentivar el creixement del turisme familiar, el nombre d’estades a les cases de turisme rural i als hotels de la nostra comarca".


Rossi s'imposa a Jerez - Regió7 :: El Diari de la Catalunya Central\nRossi s'imposa a Jerez\nEl britànic Sam Lowes ha guanyat a Moto2 i Binder ha estat el primer a Moto3\nefe 24.04.2016 | 15:01\nL'italià Valentino Rossi (Yamaha YZR M1) ha guanyat amb autoritat el Gran Premi d'Espanya de MotoGP que s'ha disputat aquest diumenge al circuit de Jerez de la Frontera malgrat l'esforç final del seu propi company d'equip, l'espanyol Jorge Lorenzo, per aconseguir-ho.\nEl vigent campió del món ha reaccionat tard a l'atac de Valentino Rossi i no ha pogut retallar l'avantatge d'una mica més de tres segons que ha arribat a assolir l'italià durant la carrera, després de la qual el pilot de Repsol Honda Marc Márquez segueix sent líder del campionat, per davant de Lorenzo i Rossi.\nValentino Rossi ha aconseguit la seva primera victòria des del passat any a Anglaterra, quan es va imposar en la cursa de Silverstone.\nRossi nos'ha deixat sorprendre al apagar-se el semàfor vermell i "ha negociat" en primera posició la corba de final de recta, a on Jorge Lorenzo (Yamaha YZR M 1) s'ha guanyat la segona posició, per davant de Marc Márquez (Repsol Honda RC 213 V) i Dani Pedrosa, que ha relegat a la cinquena plaça a l'italià Andrea Dovizioso (Ducati Desmosedici GP16) per a poc després de superar el seu company d'equip.\nJa en la segona volta Jorge Lorenzo ha intentat per primera vegada superar el seu company d'equip Rossi, igual que Marc Márquez ha fet amb Pedrosa, al qual ha avançat abans de completar aquest gir però ja amb aquest quartet destacat respecte a la resta del grup principal. La primera volta ràpida de carrera ha arribat de la mà de Valentino Rossi en el tercer gir, en ple esforç per escapar-se de les seves rivals, entre els quals el pilot de Repsol Honda i líder del campionat buscava un buit per on superar el vigent campió mundial, Jorge Lorenzo.\nUna mica més enrere tant Dani Pedrosa com Aleix Espargaró (Suzuki GSX-RR), Andrea Dovizioso i Maverick Viñales (Suzuki GSX-RR) s'esforçaven per no perdre el contacte amb els pilots de davant. Per darrere, la cursa ha començat a perdre els seus primers protagonistes quan Álvaro Bautista (Aprilia RS-GP) ha caigut en el sisè gir i dotzena plaça, després d'uns bons entrenaments en què ha estat a punt d'aconseguir l'accés directe a la segona classificació . Una mica més tard la Ducati Desmosedici de Dovizioso ha començat a treure fum blanc que anunciava problemes de motor i per tant la consegüent retirada de l'italià, mentre el seu compatriota, al capdavant de la carrera, ja comptava amb gairebé tres segons d'avantatge sobre el duo perseguidor.\nAl davant, Valentino Rossiha frenat una mica el seu ritme i va començar a rodar a 1:40 alts, mentre que Jorge Lorenzo estava rodant entre dos i tres dècimes més ràpid que ell, però amb més de dos segons d'avantatge semblava complicat que l'espanyol pogués agafar l'italià en les poc més de vuit voltes que restaven per disputar-se i aquest ha pogut administrar molt bé aquest avantatge.\nLa tercera plaça del podi ha estat per al també català Marc Márquez, que en aquesta ocasió s'ha pogut conformar amb la tercera posició, mentre que a la quartahan lliurat una batalla fins a l'últim metre Dani Pedrosa i Aleix Espargaró, que per aquest ordre han travessat la línia de arribada. En una còmoda cinquena posició ha acabat Maverick Viñales (Suzuki GSX-RR), que segons sembla té com a data límit fins després del Gran Premi de França, al circuit de Le Mans, per aclarir el seu futur a Yamaha, que li ha posat sobre la taula un contracte per ocupar la plaça de Jorge Lorenzo.\nEl català Pol Espargaró (Yamaha YZR M 1) i l'italià Andrea Iannone (Ducati Desmosedici GP16) s'han barallat per la setena posició, que ha estat per al transalpí, amb Héctor Barberá (Ducati Desmosedici GP14.2) desè, i Esteve "Tito" Rabat (Honda RC 213 V), en la divuitena plaça.\nMoto2 i Moto 3\nEl britànic Sam Lowes (Kalex) ha aconseguit una victòria fàcil, la primera de la temporada, a l'imposar-se al Gran Premi d'Espanya de Moto2 que s'ha disputat avui, diumenge, al circuit de Jerez de la Frontera. Al podi també han acabat l'alemany Jonas Folger i l'espanyol Alex Rins, tots dos sobre sengles Kalex.\nA Moto3, el sud-africà Brad Binder (KTM) s'ha adjudicat la victòria amb autoritat al Gran Premi d'Espanya de Moto3 que s'ha disputat al circuit de Jerez de la Frontera i consolida el seu primer posició al capdavant de la classificació provisional del mundial.


Sueca informa sobre la Segona Convocatòria del Pla Resistir | Valencia Extra\nL’Ajuntament de Sueca ha aprovat les bases corresponents a la Segona Convocatòria de les Ajudes Parèntesis del Pla Resistir, mitjançant la qual es destinarà la quantitat de 458.982,92 euros (que correspon a l’import romanent de la primera convocatòria). Aquestes ajudes són finançades per la Generalitat, la Diputació i l’Ajuntament de Sueca, i destinades a ajudar de manera directa a les xicotetes empreses i autònoms/es del nostre terme municipal, incloses les entitats locals menors del Perelló i Mareny de Barraquetes.\nDes de la Regidoria responsable s’informa que “les sol·licituds hauran de dirigir-se al Departament de Comerç de l’Ajuntament, i seran admeses per estricte ordre d’entrada en el Registre Municipal fins a esgotar el crèdit disponible. A aquest efecte, és molt important que les sol·licituds es presenten correctament acompanyades del formulari normalitzat emplenat i de tota la documentació requerida en les bases”, ha explicat la regidora de Comerç, Manoli Egea.\nLes sol·licituds hauran de presentar-se a través de la Seu Electrònica de l’Ajuntament, del 4 al 25 de juny, tots dos inclosos.\nDones ciclistes de fins a quinze nacionalitats disputaran a Sueca la Clàssica de l'arròs


Previsió del dissabte 12 de gener i diumenge 13 de gener:\nEl cel estarà entre mig i molt ennuvolat per núvols alts i mitjans al vessant nord del Pirineu, durant tot el cap de setmana. El vessant sud del Pirineu estarà poc ennuvolat, dissabte i mig ennuvolat diumenge. Al Prepirineu i a Ponent el cel estarà completament serè durant el dissabte. En canvi, al cel hi aniran circulant núvols alts durant el dia de diumenge.\nNo es descartable alguna nevada feble al vessant nord del Pirineu, durant el cap de setmana, amb una cota de neu anirà pujant dels 800 als 1600m.\nDissabte les temperatures mínimes pujaran una mica al Pirineu i Prepirineu, sobretot a les cotes altes, on pujaran amb mes força. En canvi, a Ponent seran molt semblants i les màximes pujaran arreu. El diumenge, tant les mínimes com les màximes, pujaran arreu de la província.\nEl diumenge bufarà amb força el vent a les cotes altes del Pirineu, amb una intensitat que es mantindrà entre moderada i forta.\nMapa de dissabte a les comarques de Ponent\nArticle anteriorL’Ajuntament de Lleida amplia els allotjaments per als sense llar per les baixes temperatures\nArticle següentLarrosa confia mantenir l’alcaldia liderant un projecte “progressista” per a Lleida


MEPLANTOK: On va la nostra pitjor merda\nEls viatges dels residus tòxics (font: www.jove.cat\nLa contaminació i els residus tòxics són l'altra cara de la moneda del desenvolupament industrial. Desgraciadament la majoria d'indústries no gestionen adequadament els seus residus, llevat que la seva imatge es vegi amenaçada o corrin el risc de ser sancionades. A causa d'aquesta mala gestió, els residus tòxics són causa de greus problemes mediambientals i de riscos per a la salut humana.\nNo cal anar gaire lluny per trobar exemples d'aquesta realitat. La situació dels abocadors espanyols és molt crítica, els abocaments en rius són una pràctica comuna i molt poc controlada, i segueix augmentant la generació de residus tòxics.\nPer regular aquesta situació hi ha una legislació mediambiental cada dia més estricta, però no s'aplica amb eficàcia. Estableix que els residus que per la seva naturalesa no poden ser tractats in situ han de ser transportats a empreses autoritzades per al seu corresponent tractament: deposició, incineració o neutralització química (cosa que en redueix la toxicitat). L'alt cost que implica el compliment d'aquesta regulació duu a certes empreses de països industrialitzats a treure els residus tòxics del seu territori per abocar-los al mar, o per transportar-los a països econòmicament pobres.\nEl 1986 es va redactar el Conveni de Basilea, que prohibeix l'exportació de residus perillosos a països en vies de desenvolupament sense consentiment previ del país receptor. Com que no evitava que molts països acceptessin residus a canvi de diners, el 1995 s'hi va afegir una esmena que obliga els països de la Unió Europea, l'OCDE i Liechtenstein a prohibir qualsevol exportació de residus tòxics cap a la resta de països. Cal que 62 països ratifiquin l'esmena perquè entri en vigor (fins ara ho han fet 41 països, 7 dels quals ja han implementat la prohibició).\nUn breu recorregut per diferents països afectats per aquesta problemàtica ens ajudarà a comprendre la necessitat de dissenyar estratègies globals per protegir tots els països de manera equitativa.\nComencem pels Estats Units, país que no ha ratificat el Conveni de Basilea i exporta anualment uns 275 milions de tones de residus tòxics, principalment a països poc desenvolupats industrialment i sense una legislació ambiental estricta, com és el cas d'Haití. Un país on va atracar un vaixell anomenat Khian Sea que duia un carregament de 14.000 tones de cendres tòxiques procedents d'incineradores de Filadèlfia. Després de passar dos anys buscant un lloc on abocar el seu carregament, el 1988 va poder desfer-se de 4.000 tones gràcies al beneplàcit del dictador Duvalier, protegit pels EUA, que va emetre un permís per abocar el que considerava "fertilitzant" a la platja de Gonaives; no va poder desfer-se de tota la mercaderia a causa de la pressió exercida per part de la població i de grups ecologistes en adonar-se que no es tractava de fertilitzant. El govern va acabar acceptant aquesta consideració i va reclamar a l'embarcació que recollís el carregament que havia abocat, però ja era massa tard: el vaixell havia escapat de nit. El novembre del mateix any va abocar la resta del seu carregament a l'Oceà Índic.\nL'Índia, igual que Haití, és un paradís per a les empreses que es volen desfer de les seves deixalles tòxiques. L'empresa nord-americana HoltraChem, per exemple, hi va intentar descarregar 20 tones de mercuri a principis del 2001, però aquesta vegada els seus plans no van tenir èxit gràcies a la intervenció de la xarxa d'ONGs Basel Action Network i a activistes indis, que van aconseguir que el vaixell donés mitja volta cap als Estats Units quan era a Egipte.\nA part de ser receptors de residus tòxics, l'Índia juntament amb Pakistan, Bangla Desh i Xina són països utilitzats com a cementiris de vaixells. Les companyies propietàries de les embarcacions reben grans quantitats de diners a canvi dels vaixells vells sense haver de responsabilitzar-se de portar a terme una correcta gestió o recuperació dels materials. Això causa greus problemes de salut als treballadors que s'ocupen del desmantellament, a causa de l'elevada toxicitat de certs components dels vaixells.\nEs calcula que un 12% de la degradació del sòl agrícola de la Xina és deguda al vessament de residus tòxics industrials.\nHi ha centenars de casos com aquests. L'illa de Teshima, per exemple, ha estat usada com a abocador dels residus tòxics del Japó durant tretze anys. Si ens desplacem fins a la Xina podrem veure que actualment aquest país fa d'abocador electrònic mundial. O si ens apropem a algun país africà com Zàmbia veurem que, a causa de la pressió exercida per les multinacionals de pesticides, actualment té un llegat històric de 200.000 tones de residus tòxics, procedents de països econòmicament desenvolupats.\nAquestes situacions que es repeteixen amb tanta freqüència en diferents països s'agreugen a causa de la falta de laboratoris que analitzin la composició dels residus, l'escassetat de personal sanitari per tractar els afectats i la manca d'infrastructura per gestionar-los.\nAquesta volta al món ens ha mostrat com les indústries i els governs eludeixen la responsabilitat de gestionar els residus tòxics que han generat o permès. El seguiment i la denúncia del problema són duts a terme sobretot per ONGs. De fet, alguns poders públics no semblen ser conscients que l'exportació de residus tòxics constitueixi cap problema: Lawrence Summers, ex economista cap del Banc Mundial, manifestava el 1991: "Crec que la lògica econòmica que hi ha darrere d'abocar residus tòxics a països amb nivells salarials baixos és impecable."\nEls ciutadans hem de pressionar els governs perquè penalitzin severament les empreses que es dediquen a aquestes pràctiques i perquè afavoreixin la proliferació de tecnologies netes. Tenint sempre en compte que el millor residu tòxic és el que no es produeix.\nÉS MOLT MILLOR NO SABER... MOS FARIA VERGONYA!!


El dijous 19 de desembre se celebra la Nit del Passeig de Gràcia, un esdeveniment que pren el relleu de The Shopping Night Barcelona i omple l'avinguda de propostes en clau festiva i prèvia a les festes de Nadal.\nL'activitat s'escamparà dels Jardinets de Gràcia al carrer Casp, amb cinc escenaris amb música de diferents estils, del swing passant pel gospel, el rock i la música urbana. Una desena de restaurants oferiran una proposta gastronòmica feta per a l'ocasió (12 euros, inclou un platet i una cervesa): podreu tastar la cansalda rostida de Nandu Jubany al Pur–Impur, la 'rillette' de senglar amb fruits secs de Carme Ruscalleda al Mandarin Oriental i el brioix de garrinet 'pulled' al Cafè de la Pedrera, entre d’altres. No faltaran els 'food trucks', a Gran Via amb Passeig de Gràcia.\nSerà una nit de botigues obertes fins a la matinada. S'hi sumen &Other Stories, Bershka, Brandy Melville, Camper, Desigual, FC Barcelona, Guess, H&M, Lacoste, Levi’s, Mango, Mango Man, Massimo Dutti, Muji, Nike, Oysho, Puma, Replay, Santa Eulalia, Stradivarius, Swarovski, Tous, Uno de 50, Zara i Zara Home, amb descomptes i altres sorpreses.\nTambé destaca la instal·lació immersiva feta amb 7.200 llums led i acopanyament musical, entre Aragó i Consell de Cent, i un bosc d'hivern compost per una trentena d'avets, amb arrel i sense, per ser transplantats o fer-ne compostatge; a més d'engalanar, volen estimular la consicència medioambiental.\nNO T'HO PERDIS: els mercats de Nadal imprescindibles


Lluís-Anton Baulenas | ePubGratis\nAuthor: Lluís-Anton Baulenas\nEl protagonista d’aquesta història és un fosc agent dels serveis secrets del règim franquista. Acostumat a executar les ordres dels seus superiors sense qüestionar-ne els motius o la validesa, mai no hauria sospitat que després de vint anys de servei es veuria implicat en un afer d’Estat que el col·locaria en una situació més que compromesa: la successió de Franco. En plena lluita entre joanistes, joancarlistes i carlins, entre d’altres, perquè el seu candidat...\n18 agosto, 2016 Lluís-Anton Baulenas Español, Histórico, Novela\nUna jove revolucionària té la missió d’assassinar el dictador Primo de Rivera. Mentre espera l’ordre d’executar l’atemptat, s’amaga en un poble dels Pirineus amb el seu pare. Però van passant els anys i l’ordre no acaba d’arribar. Sola i aïllada, en la misèria, com més temps passa, amb més força s’aferra als ideals com a mecanisme de supervivència. Al poble hi coneix una noia independent d’esperit, que manté un tortuós lligam sentimental amb un...\n4 agosto, 2016 Lluís-Anton Baulenas Histórico, Idiomas, Novela\nMés que una atípica història d’amor, Amor d’idiota és una narració sobre l’amor. Ambientada a la Barcelona postolímpica, en plena crisi, quan el retorn a la quotidianitat després d’uns mesos de somni es feia més dur, explica la història d’un jove que, a punt de fer trenta-cinc anys, desplaçat, vençut i sense perspectives clares de futur, viu dues circumstàncies que, potser, el forçaran a canviar de vida. D’una banda, la coneixença, amb cinc mesos...


Sagunt llança el concurs de microrelats ‘Pensat i refet’ - Diari Millars, informació local en valencià.\nSagunt llança el concurs de microrelats ‘Pensat i refet’\n17 de de novembre de 2021\nLa iniciativa, impulsada pel Gabinet de Promoció del Valencià i Onda Cero, està destinada a estudiantat de totes les edats, així com població general i les persones guanyadores s’emportaran un lot de material.\nEl Gabinet de Promoció del Valencià de l’Ajuntament de Sagunt llança, amb la col·laboració d’Onda Cero Sagunt, Pensat i refet, un concurs de microrelats en valencià obert a alumnat d’ESO, Batxillerat, Cicles Formatius, Escola de Persones Adultes, Universitat Popular, així com població general.\nL’organització del certamen oferirà cada mes una locució o frase feta a partir de la qual les persones participants hauran de construir relats d’un màxim de 100 paraules.\nL’alumnat escolaritzat podrà treballar la creació literària a l’aula i a casa amb les indicacions necessàries del professorat de valencià. Posteriorment, en la data que indicarà l’organització, caldrà remetre al correu gpv@aytosagunto.es tots els microrelats del mes que vulguen participar en el concurs. El resultat es publicarà en el compte de Facebook d’AVIVA Sagunt i s’anunciarà també a través de la ràdio per l’emissora Onda Cero Sagunt, on es coneixerà a les persones guanyadores, que rebran un lot de materials de promoció del valencià.\nUn microrelat és un conte molt breu, amb una extensió màxima al voltant de 750 caràcters o 10 línies de text. El microconte és un text literari narratiu que es caracteritza per la brevetat de contingut, és concís i d’una gran intensitat expressiva, com una mena d’extracte que presenta l’essència d’una història.\nLa primera frase feta que proposa l’organització és «Pensat i fet», i el termini per a presentar els relats acabarà el dia 30 de novembre. Mensualment es farà difusió del resultat del concurs i es presentarà una nova proposta lèxica del ric patrimoni fraseològic valencià per a la creació de nous microrelats.\nPost més nousLa ceràmica guanya visibilitat en la Fira d’Art Contemporani de Castelló\nPost més vellsCastelló reprèn els itineraris per la història arquitectònica de la ciutat


La presidenta Armengol i el ministre Planas presenten la nova reserva marina d'interès pesquer de Sa Dragonera\nLa reserva marina aprovada pel ministeri afegeix 457 hectàrees protegides a les 912 que formen la reserva del Freu\nLa presidenta del Govern Francina Armengol i el ministre d'Agricultura, Pesca i Alimentació, Lluís Planas, acompanyats per la consellera d'Agricultura, Pesca i Alimentació, Mae de la Concha, han presentat la nova reserva marina d'interès pesquer de Sa Dragonera al municipi d'Andratx. A l'acte també hi han participat el batle del municipi, Joan Manera; la presidenta del Consell de Mallorca, Catalina Cladera, i la delegada del Govern a les Illes Balears, Aina Calvo, entre altres autoritats.\nLa presidenta ha mostrat la seva satisfacció per la declaració de la nova reserva marina per part del ministeri d'Agricultura, Pesca i Alimentació, ja que "tenim l'experiència de què quan posam mecanismes de protecció i regulació obtenim bons resultats per a tots", ha assegurat. Armengol s'ha mostrat convençuda que "les reserves funcionen" i ha explicat que només en dos anys, a la reserva del Freu, la població de peixos s'ha multiplicat per tres.\n"Les reserves marines són una forma d'entendre la protecció de la nostra mar totalment lligada amb la resta de polítiques mediambientals del Govern", ha explicat Armengol que ha agraït la col·laboració del ministeri d'Agricultura i Pesca en aquest projecte, però també la del ministeri de Transició Energètica que amb la creació del Corredor de Migració de Cetacis del Mediterrani, iniciatives "que ajuden a conservar la nostra biodiversitat".\nEl ministre Planas ha defensat la figura de la reserva, ja que "tot el que feim s'ha de fer pensant a assegurar el futur de la pesca" i ha assegurat que la protecció "és absolutament necessària perquè si no estam hipotecant el futur no només de l'activitat pesquera, sinó també el d'un medi fonamental des d'un punt de vista econòmic i social".\nLa consellera d'Agricultura, Pesca i Alimentació, Mae de la Concha, respecte a l'aposta per la sostenibilitat en la pesca, ha manifestat que "a Balears anam avançats respecte a altres territoris quant al model de pesca sostenible que demana Europa. Per això esperem que això es tingui en compte a l'hora del repartiment dels nous fons FEMP per a la nostra pesca".\n"Després de la declaració de la reserva marina de Sa Dragonera, comptem ja a les illes amb 11 reserves marines i més de 16.000 hectàrees de superfície marítima protegida, i això ens col·loca com el territori amb les aigües més protegides en benefici de la pesca i del medi marí", ha recordat De la Concha.\nLa presidenta també ha agraït l'esforç i l'empenta de l'ajuntament d'Andratx, dels pescadors de la zona i de les entitats que han aconseguit amb la seva lluita que la protecció i conservació del nostre medi marí sigui una realitat.\nLa reserva marina d'interès pesquer de Sa Dragonera\nLa declaració per part del ministeri de la nova reserva marina d'interès pesquer de Sa Dragonera suposarà una protecció integral dels recursos marins a tot el litoral de l'illot, ampliant l'espai marítim protegit en 457 hectàrees.\nD'aquesta manera, ara, les aigües de Llevant de l'illa cap a Mallorca, 912 hectàrees, queden protegides per la figura de la reserva marina del Freu, de competència autonòmica, ja que són aigües interiors; i la zona sud-oest quedarà protegida en 457 hectàrees, a través d'aquesta figura establerta pel ministeri.\nLa zonificació aprovada per a la nova reserva contempla una part de reserva integral de 82 hectàrees, on només s'autoritzaran treballs científics degudament justificats, i una zona d'usos restringits amb punts per al busseig d'esbarjo. Al voltant d'aquestes dues zones es permetrà la pesca professional de tipus artesanal (de palangre, de potera per a calamars i curricà de superfície) i d'esbarjo (curricà de superfície i volantí).\nPer altra banda, la regulació de les activitats pesqueres (professionals i recreatives) en aigües exteriors s'harmonitza a la zona amb les ja existents per a aigües interiors de les Balears, que cerquen afavorir la pràctica d'activitats sostenibles, especialment la pesca artesanal. I pel que fa a les immersions de busseig d'esbarjo, s'ha establert una regulació adequada quant a punts d'immersió en consens amb el sector, per tal que la seva pràctica sigui compatible amb l'objectiu de protecció i regeneració dels recursos pesquers i els seus hàbitats.\nSegons especifica l'ordre ministerial, les embarcacions que entrin a la reserva per a la pràctica d'activitats permeses hi hauran de comunicar-ho al servei de vigilància. A més, les embarcacions autoritzades només podran exercir l'activitat amb un únic art o aparell en cada jornada de pesca.\nAquesta ordre ministerial amplia el conveni ja existent entre ambdues administracions per a la gestió compartida de la reserva de Llevant de Mallorca-Cala Rajada.


El Fortí: I República a Vinaròs (II) – Vinaròs News\nEL FORTÍVINARÒS 1 desembre, 2020 Vinaròs News\nEl Fortí48 VINARÒS6394\nMARIAN FONELLOSA Proclamació. Segons Borràs Jarque, el mateix dia que es proclamava la república a Madrid, des d’allí es rep un telegrama que serà...\nProclamació. Segons Borràs Jarque, el mateix dia que es proclamava la república a Madrid, des d’allí es rep un telegrama que serà llegit al poble per l’alcalde Demetrio Ayguals\nLa Corporació Municipal reunida en sessió extraordinària el 14 de febrer de 1873 acorda remetre un telegrama al President de l’Assemblea Sobirana i al Governador de la província “reunit l’Ajuntament republicà de Vinaroz en sessió extraordinària felicita amb indescriptible goig a l’Assemblea Sobirana i al ministeri que han proclamat com a forma de govern la República”.\nDos dies després es rep la resposta al telegrama anterior i l’ajuntament queda mot complagut i aquest mateix dia dur a terme les primeres mesures de govern. S’acorda canviar l’adjectiu de popular per republicà de l’ajuntament (qüestió que s’havia oblidat de fer en la sessió anterior). Això comportarà que es disposi la provisió dels corresponents segells per utilitzar en tota la documentació que la corporació vage generar a partir d’aquest moment.\nAltres acords es referiran al canvi dels noms de places i carrers . Fet que no era la primera vegada que succeïa. Al llarg del segle XIX tenim la constància que quan el signe polític dels governants municipals canviava , també es feia en el noms de les vies públiques. Així en aquesta ocasió l’anomenada Plaça de la Constitució passarà a ser la de la República. Algunes places s’anomenaran: Figueras, Castelar, Orense i Pi i Margall. I als carrers en lloc d’un nom se’ls assignarà un número. Al mateix temps es farà l’encàrrec d’una bandera mb els mateixos colors nacionals que adopti l’Assemblea nacional. Aquesta serà la que hi havia anteriorment, però sense la corona reial de dalt de l’escut.\nSeguint les ordre del govern central per la qual es suprimien les quintes, el 2 de març s’enviarà des de Vinaròs un telegrama donant compte de l’allistament de voluntaris.\nEn general quan es parla de la proclamació de la I República es cita que aquesta es va fer de manera pacífica. Però en el cas de Vinaròs tenim la referència del diari El Faro de Castelló que ens informa “es diu que a Vinaròs hi ha hagut algun desordre al qual no es va donar importància amb dels successos del dia”. Aquest fets van tenir lloc el dia 12 de febrer i a l’acta de la proclamació citada anteriorment consta que l’ordre s’havia restablert. De fet a la localitat existien dos fraccions enfrontades que ens van anar consolidant amb el temps, per una banda els republicans unitaris, (els d’Ayguals que estava al poder) i per altra part els republicans federals ( amb Luis Quer al capdavant). Els enfrontaments arribaren al punt culminant al juny, després que a Madrid es proclamés la república Federal, quan com a resultat de les eleccions del mes anterior tots els diputats menys un es van declarar federals.. Aquí haurà d’intervenir el governador, que a l’arribar a la població destituirà a Ayguals de l’alcaldia. El nou ajuntament es constituirà el 5 de juny. Durant la resta de l’any i de la I República la major preocupació de la Corporació municipal serà la de les fortificacions de la ciutat perquè s’anaven refermant les amenaces carlistes.\n AHMV: Arxiu Històric Municipal de Vinaròs\n Sistema de reclutament de joves pel servei militar. El sistema de quintes permetia als més adinerats pagar una quota per lliurar-se de ser reclutats a l’exèrcit, qüestió que suscitava aixecaments i aldarulls en el moment en què l’exèrcit cridava a files als joves en edat d’incorporació.\n AHMC: El Faro 13 de febrer de 1873


Història de la llengua | Bloc del curs de llengua\nPosts Tagged 'Història de la llengua'\nActa sessió 24-2-10\nPublished 24 febrer 2010\tGeneral Leave a Comment\nEtiquetes: Història de la llengua\n1. Exposició oral d’un tema d’Història de la llengua: La Renaixença\n2. Lectura i resum d’un fragment de La Pàtria de Bonaventura Carles Aribau, considerat el tret de sortida del moviement literari i cultural conegut com a Renaixença.\n3. Funcions sintàctiques dels pronoms relatius\nDEURES: Per dimarts vinent, fitxa fonètica 5. Per lliurar abans del 18 de març, podeu escriure un article d’opinió sobre algun tema d’actualitat com per expemple Barcelona i els Jocs Olímpics d’hivern. És bona per a la ciutat aquesta candidatura? Escolliu un tema que us vingui de gust. També heu de repassar els pronoms als iteneraris (vegeu els enllaços de la sessió anterior) i al Salc (enllaçat a la dreta del bloc dins la categoria Reforç). També podeu treballar amb el quadern de l’Escola de l’Administració Pública de Catalunya (específic de pn relatius).\nActa sessió 28-1-10\nPublished 29 gener 2010\tGeneral Leave a Comment\nEtiquetes: Història de la llengua, V. Ferrer\n1. Lectura de text històric: Francesc Eiximenis i Vicent Ferrer\n2. Continuem treballant les oracions subordinades: presentem les subordinades advervials.\n3. Comencem la fitxa fonètica 3: ensordiments, emmudiments, sensibilitzacions.\nDEURES: a) Resumir en 5 línies un dels dos texts històrics que hem vist, b) fitxa fonètica 3 c)i llegir les pàgs. 400 a 406 de la Unitat 10 del llibre i fer els exercicis 20, 22, 24, 25\nActa sessió 26-1-10\nPublished 27 gener 2010\tGeneral Leave a Comment\n1. Exposció oral d’un tema d’Història de la llengua: La lírica trobadoresca\n2. Lectura de text històric: No el vulgueu, el fals marit de Cerverí de Girona (lírica trobadoresca) i fragment de la Crònica de Ramon Muntaner\n3. Oracions compostes. Correcció dels exercicis 23 a 25 de la Unitat 11\nActa sessió 21-1-10\nPublished 22 gener 2010\tGeneral Leave a Comment\nEtiquetes: dialectes, Història de la llengua, subordinades\n1. Correcció dels exercicis 6 i 10 de la Unitat 7. (al·lòfons)\n2. Comencem les oracions subordinades substantives: formes i funcions. Unitat 11 p. 447. Repasseu l’oració composta aquí.\n3. Exposició d’un tema d’Història de la llengua: Les cròniques.\n4. Exercici 3 de les fotocòpies dels dialectes (trets distintius dels bloc oriental i occidental).\nDeures: exercici 23 [casos e) a j)] i exercici 24. A més a més, heu de llegir la part dels dialectes del llibre i resumir el text de Llull. Bon cap de setmana.


Veïns del Raval i treballadors del CAP Raval Nord han criticat aquest dijous que el solar al costat del Museu d’Art Contemporani de Barcelona (Macba) en què s’estudia ubicar el nou ambulatori és “absolutament inadequat”. Consideren que trauria espai públic i tindria un impacte negatiu, i han defensat la Capella de la Misericòrdia com a millor opció per a allotjar-lo.\nLa infermera i part de la direcció del CAP Núria Villanueva ha dit: “Si el CatSalut aprova el cub, entrarà en contradicció amb les seves polítiques de salut, i des d’atenció primària això no anirà bé”, i ha dit que com a treballadors no poden acceptar treure espai públic i verd quan hi ha estudis que relacionen l’espai verd amb la salut.\nEn roda de premsa a la capella –ocupada des de finals de març-, la presidenta de la Federació d’Associacions de Veïns de Barcelona (FAVB), Ana Menéndez, ha assenyalat que construir en l’espai conegut com el ‘cub’ “incompliria els criteris de requisits mínims” de la conselleria de Salut per a la creació de centres i de l’Ajuntament per al barri, i generaria una resposta negativa de la ciutadania.\n“El Raval té ara un greu problema d’habitabilitat” que empitjoraria en perdre aquest solar usat per a l’oci i la circulació, i l’edifici perjudicaria les finques de veïns davant les que es construiria, amb què preveuen inseguretat jurídica per al projecte.\nL’edifici, que el Servei Català de la Salut (CatSalut) ha avalat aquest dijous com a alternativa a la Misericòrdia -encara sense posicionar-se-, s’aixecaria davant el mural d’Eduardo Chillida i tindria una forma allargada que els veïns alerten que faria multiplicar les escales d’accés, de manera que qüestionen també la sostenibilitat.\nEl CatSalut assegura que en el cub cabrien unes deu consultes més, al que la infermera del CAP Antònia Raya, que forma part de la direcció, ha assenyalat que pot ser més necessari ampliar el personal que l’espai, i ha vist “esbiaixat” contemplar l’edifici només de forma tècnica, que creu que contradiu plans de Salut com el Enapisc i el Pinsap.\n“Si es vol donar una solució urgent i ràpida, que la prenguin en el ple”, ha dit, i ha lamentat que es plantegi per al CAP un espai que el Macba ha descartat per a la seva ampliació perquè urbanísticament és inviable.\nEl veí del barri i portaveu de la plataforma CAP Raval Nord Digne Iñaki García ha demanat que els grups municipals “posin per davant les necessitats de la gent” i triïn construir l’ambulatori a la capella, i ha avisat que si no ho fan mantindran la ocupació i es plantegen presentar demandes i recursos.\n“Estan en joc les condicions de treball, la seguretat, i l’atenció”, i es tracta d’una necessitat que veuen imperiosa, davant del que lamenten que l’opció del ‘cub’ retarda els tràmits i pren un solar propietat de la Diputació de Barcelona, el que el endarrereix més.\nHa acusat el Macba i la seva Fundació de “forçar” els grups municipals, davant la qual cosa els veïns defensen que el museu pot ampliar-se en l’aparcament que hi ha a la plaça dels Àngels.\nBarri del Raval MACBA Salut


Les cartes sirianes de la Míriam (Lluís-A. Baulenas)\nLa Unesco té El diari d’Anne Frank a la llista de Patrimoni de la Humanitat de documents. Tothom el coneix: és una de les grans mostres del segle XX sobre el poder de la paraula escrita. Quan memòries així són fetes per nens o adolescents, com el cas d’Anne Frank, el salt és qualitatiu per la simple raó del punt de vista especial, teòricament més net d’apriorismes. Si, a més, sorgeixen directament del terror de l’Holocaust i del desastre de la II Guerra Mundial, la conjunció d’interessos perquè siguin conegudes està assegurada.\nAcaba d’aparèixer El diari de la Míriam, de Míriam Rawick, a Angle Editorial, amb traducció d’Aurèlia Manils. Una cosa és segura, la Unesco no l’afegirà a la llista esmentada, al costat d’Anne Frank, entre altres raons perquè l’èpica del drama de Síria és molt diferent. En el seu diari, la Míriam, cristiana en un entorn musulmà, explica el seu dia a dia, que és el de la seva comunitat, en una ciutat martiritzada com és Alep. Hi ha els rebels sirians, l’exèrcit regular, els milicians islamistes, les milícies kurdes, els bombardejos, la supervivència, la mort al voltant, etc. No hi busquem gran literatura, busquem-hi humanitat, però, sobretot, una altra manera d’acostar-nos al problema: el testimoni personal de la Míriam, com el d’Anne Frank, et situa enmig del conflicte des del dia a dia, de manera que la informació que n’obtens és diferent, important i complementària de tota la que t’ofereixen els mitjans de comunicació socials. Perquè, com ja sabem, la història d’una comunitat la conforma, sobretot, la petita història.\nRefiar-se d’un testimoni\nA diferència de l’època d’Anne Frank, avui en dia sovinteja la sensació, quan t’informen, que t’estan enganyant. Amb un diari d’aquestes característiques a les mans gairebé t’ataca un sentiment d’hiperoxigenació: te’n pots refiar. Per això transcendeix el simple interès de qui segueix el conflicte de Síria -que s’ha fet més cru aquests dies- i va dedicat a qui li interessa trobar una mica de veritat en general, enmig del bombardeig d’informació constant. Jo he après més del conflicte de Síria amb aquest llibre que amb tots els articles dels corresponsals desplaçats al lloc. Amb tots els respectes i salvant les distàncies, només faltaria.


Curs de fotografia en localització | Taller Fotogràfic de Tarragona\nPere Larrègula. Fotògraf i docent amb un extens curriculum.\nData del Curs: Inscripció oberta\nEl taller de fotografia en localització està orientat a fotògrafs que ja tinguin coneixements sobre il·luminació en estudi i vulguin ampliar coneixements per a la fotografia en localitzacions, per exemple, per a sessions de moda i publicitat.\nRegistra’t ara per rebre més informació del curs.\nEs totalment de franc.\nCategoria: Cursos Etiquetes: curs, curso, estudi, estudio, flash, flashes, flashos, formació, il·luminacio, iluminació, iluminación, localització, localización, Taller\nHorari: De 9:00 a 19:00 amb dues hores de descans per dinar.\nQuè és el curs de fotografia en localització?\nEn la part teòrica es repassaran conceptes fotogràfics importants per a la fotografia en localitzacions (tant interiors com a exteriors) amb flaixos d’estudi i llum dia.\nA qui va dirigit el curs d’il·luminació de fotografia en estudi ?\nDurant el taller Pere Larrègula ens ensenyarà les bases tècniques necessàries per a la realització d’aquest tipus de fotografia. Anem també a conèixer tot el necessari per a la gestió i organització de sessions amb models i tracte amb models, maquilladora, etc. Aprendrem l’elecció adequada del material d’il·luminació per a la sessió, com muntar-ho i com fer un ús adequat del mateix.\nPracticarem diversos esquemes d’il·luminació, tant amb llum dia com amb flaixos d’estudi autònoms. S’estableixen grups d’alumnes per a la realització de les sessions, tant en la gestió de la il·luminació com en altres aspectes tècnics, al marge de la realització de fotografies, d’aquesta forma s’eliminen els temps morts i es maximitza l’aprenentatge pràctic a les àrees necessàries per a la realització de sessions en localitzacions.\nQuins conceptes treballarem en el curs?\nPrestarem especial atenció al mesurament de la llum dia i el seu aprofitament, així com l’ús del flaix d’estudi autònom i accessoris, sense descurar els conceptes necessaris per organitzar, gestionar i coordinar una sessió, podent interactuar amb el professor, material i models.\nDurant les sessions pràctiques provarem diferents situacions, tant per aprofitar la llum dia com l’ús dels flaixos d’estudi.\nCada alumne disposarà d’un temps per treballar amb els models i practicar amb la col·laboració del professor i l’ajudant.\nQuin material necessitaràs?\nCàmera réflex o compacta amb controls manuals\nTargeta compact flaix o SD\nSobre el Docent\nDe 9:00 a 19:00 amb dues hores de descans per dinar.\nAlguer, 13 Baixos B, 43001 Tarragona\nRegistra't ara per rebre més informació del curs. Es totalment de franc.\nIniciació a la fotografía d’arquitectura, interiors i immobiliaria.


Noticia UPV: La UPV, reconeguda com la millor universitat d'Espanya en pràctiques internacionals per a alumnes i en mobilitat per a personal docent | Universitat Politècnica de València\nLa UPV, reconeguda com la millor universitat d'Espanya en pràctiques internacionals per a alumnes i en mobilitat per a personal docent\nLa Universitat Politècnica de València (UPV) ha sigut reconeguda pel programa Erasmus + com la millor universitat d'Espanya tant en pràctiques per a alumnes en l'estranger com en mobilitat internacional per a personal docent.\nCom a conseqüència d'açò, a través de la resolució final del Servei Español per a la Internacionalització de l'Educació corresponent a l'acció KA103 del programa, ha rebut 486.400 euros en ajudes per a pràctiques internacionals dels seus estudiants -un 4,42% del pressupost assignat per a les 771 institucions d'ensenyament beneficiades en virtut dels mèrits acreditats-.\nGràcies a açò, 324 alumnes de la UPV han pogut realitzar pràctiques en l'estranger, xifra significativament superior a la segona d'Espanya en aquest àmbit -la Complutense, amb 262 estudiants-, i molt allunyada de la tercera -la Universitat del País Basc, amb 212-.\nHa aconseguit un 7,07% de les subvencions per a mobilitat docent\nPel que es refereix a mobilitat de personal per a desenvolupar docència, la UPV ha sigut també la institució educativa espanyola amb major subvenció. En concret, 175.365 euros -un 7,07% del pressupost per a tot el país-, que han permès afavorir 218 mobilitats de personal docent de la UPV en l'estranger.\nLa primera, amb diferència, de totes les politècniques\nEn total, incloent també els dos apartats que completen l'acció -mobilitat estudiantil per a aprenentatge i la de personal per a formació-, la UPV ha rebut 3,21 milions d'euros, sent, amb diferència, la primera de totes les politècniques d'Espanya en aquesta classificació global (la de Madrid ha rebut 2,7 milions; la de Catalunya, 2,52; i la de Cartagena, 0,34).\nEn aquest aspecte, de les 861 entitats beneficiades, la UPV figura en cinquè lloc nacional quant a pressupost i en sisè pel que es refereix a nombre absolut de mobilitats -en tots dos casos, la primera és la Universitat de Granada-.\nMés de 2,1 milions d'euros rebuts per a la mobilitat d'alumnes per a estudis\nEn l'apartat de major dotació econòmica, la mobilitat d'alumnes per a dur a terme estudis en l'estranger, la UPV és la cinquena universitat d'Espanya -la primera d'entre les politècniques- en quantitat assignada (2.111.185 euros) i la sisena quant a nombre de mobilitats: 1.410.\nTercera d'Espanya en ajudes per a mobilitat de personal per a formació\nFinalment, també cal destacar la posició de la UPV en l'apartat restant, mobilitat internacional de personal per a formació. En aquest aspecte, en el qual hi ha un total de 527 institucions beneficiades, solament la Universitat de Granada (150) i la Universitat de Valladolid (135) superen a la UPV (105), que és tercera en ajudes, amb 86.055 euros, és a dir, un 4,11% del pressupost total assignat.\nEn l'elit universitària internacional\n'Nature' situa la Universitat Politècnica de València entre les cent millors universitats joves del món\n10 noves empreses emergents\nStartUPV continua incorporant talent al seu ecosistema emprenedor\nLa UPV exposa "ANCA. Una experiència de creació col·lectiva 1989-1994"


Què veure a: Ruta dels dòlmens a la serra de Comillini\nFem un tram del camí que unia els pobles del Pallars Jussà amb l'Alta Ribagorça. De Senterada a Corroncui i enllà.\nEren camins per on passaven persones, mercaderies i animals de càrrega. Transitar per...\nSom en el domini de la roureda i més endavant veureu el tronc mort d'un gran exemplar per tenir una idea del potencial d'aquest bosc. Trobareu altres espècies acompanyants del roures que mai es fan...\nPertany al terme del Pont de Suert, a la comarca de l'Alta Ribagorça.\nConstava de 12 cases i l'església parroquial, amb el cementiri adossat (heu passat pel costat), dedicada a sant Gil, i en depenia...\nUn dels altres arbres que acompanyen la roureda, bé en petits grupets o bé sol, és el til·ler (foto). Al seu costat hi ha una moixera (fulla sencera, gran i dentada, pilosa i de color blanc per sota)....\nPassem entremig de dos bonics exemplars d'arç blanc. No confondre amb l'auró blanc. Aquest encara que es digui arç no és de la família dels acers, sinó de la família de les rosàcies, com els aranyons...\nL'alzinar de muntanya\nBé, ja podeu notar la diferencia de paisatge vegetal.\nSom a la solana de la coscollera. El coscoll és un arbust semblant a l'alzina però en petit: fulles persistents dures, petites i punxants. No...\nLlegiu el plafó!!\nA l'interior diu que hi ha senyals deixades per les restes òssies del que podria ser un individu jove. Les veieu?\nAquests elements funeraris sembla que van estar construint-se al...\nEn línia amb el dolmen, sembla però que no té caràcter d'enterrament sinó més aviat de fita per senyalitzar un punt concret o bé un territori.\nSeguim en un ambient de prat calcari ple de floretes. Mom...\nÉs el moment de gaudir de les vistes. A partir d'ara tot serà pla i baixada. Bé aquí o bé al dolmen la Casa Encantada és el moment de recuperar forces.\nMirant al nord, a la dreta tenim els cims de la...\nSeguim planejant per aquestes pastures que, cada cop amb menys ús, s'omplen d'arbusts: gavarrers, ginebres (foto) i boixos.\nDavant, en el sentit de la marxa, veiem les antenes de la Torreta de l'Orri ...\nPer sobre podem...\nSón aquestes plantes tan punxants i de boniques flors grogues (foto) de la família de les papilionàcies. Com les ginestes i ginestons, també de flors grogues.\nAntigament els pastors, quan seguien el...\nBé, ara sí. Hem arribat a la joia de la corona del megalitisme en aquesta zona.\nHi ha una llegenda amb diverses variants, que tracta d'aquest dolmen.\nInformació al document de Mireia Font, El...\nSon enmig una bonica roureda. De fet som al país del roure. Aquest arbre ho cobria tot entre els 1200 m i 1600 m d'altitud, la muntanya mitjana. Allà on les condicionis eren més seques i solelles...\nQuè fer: Ruta dels dòlmens a la serra de Comillini